sagorsarker/bangla-wikipedia huggingface dataset:
আল বারা ইবনে মালিক

আল বারা ইবনে মালিক হলেন মুহাম্মাদ (স:)|মুহাম্মদ (স:) এর একজন সাহাবী। তিনি দীর্ঘদিন মুহাম্মদ এর সংস্পর্শে ছিলেন। কিন্তু তারপরও তিনি খুব সংখ্যক হাদীস বর্ণনা করেছেন। তিনি ছিলেন মূলত একজন যোদ্ধা সাহাবী।
আবু হাতেমের মতে, মুহাম্মাদ (স:) এর সেবক আনাস ইবনে মালিকের বৈমাত্রেয় ভাই হলেন আল বারা ইবনে মালিক । তবে সা’দের মতে তিনি ইবনে মালিকের আপন ভাই। তাদের মায়ের নাম উম্মু সুলাইম। ইবনে হাজার বলেছেন, ‘শুরাইক ইবনে সামহার জীবনীতে দেখা যায়, তিনি আল বারা ইবনে মালিকের বৈমাত্রেয় ভাই। তাঁদের উভয়ের মায়ের নাম সামহা। পক্ষান্তরে আনাস ইবনে মালিকের মা যে উম্মু সুলাইম এই ব্যাপারে কোন সন্দেহ নাই।'
আল বারা ইবনে মালিক কখন ইসলাম ধর্মে দীক্ষিত হয়েছেন সে সম্পর্কে বিস্তারিত জানা যায় না। তবে মুহাম্মাদ মদীনায় হিজরত করার পর কোন এক সময়ে তিনি মুসলিম হয়েছিলেন।
শুধুমাত্র বদর যুদ্ধ ছাড়া আল বারা ইবনে মালিক অন্যান্য সকল যুদ্ধে অংশগ্রহণ করেন। এমনকি তিনি হুদায়বিয়ার সন্ধির সময়েও উপস্থিত ছিলেন।
মসায়লামা আল কাজ্জাবের বিরুদ্ধে ইয়ামামার প্রান্তরে ইয়ামামার যুদ্ধ হয়েছিলো। সে যুদ্ধে আল বারা ইবনে মালিক বীরত্বপূর্ণ ভূমিকা পালন করেন। এই যুদ্ধে খালিদ বিন ওয়ালিদ ছিলেন সেনাপতি। যুদ্ধের এক পর্যায়ে আল বারা ইবনে মালিক চিৎকার করে বলে উঠেন, “হে মদীনার অধিবাসীগণ, আজ তোমরা অন্তর থেকে মদীনার চিন্তা মুছে ফেলো, আজ তোমাদের অন্তরে শুধু আল্লাহ ও জান্নাতের স্মরণ বিদ্যমান থাকাই বাঞ্ছনীয়।”
আল বারা ইবনে মালিক মুসায়লামার বাহিনীকে প্রতিরোধ করেন এবং তাদের কোণঠাসা করে ফেলেন। তারা পালিয়ে প্রাচীরবেষ্টিত বাগানের ভেতরে চলে যায় এবং প্রধান দরজা বন্ধ করে ভেতরে অবস্থান করে। কথিত আছে এই সময় আল বারা ইবনে মালিক কে প্রাচীরে ওপারে ছুড়ে ফেলা হয়। তিনি বাগানে প্রবেশ করে দরজা খুলে দিলে মুসলিম বাহিনী ভেতরে প্রবেশ করে এবং যুদ্ধে জয়লাভ করে। এই যুদ্ধে তার দেহে ৮০টি ক্ষত তৈরী হয়েছিলো বিভিন্ন তরবারী, তীর ও বর্শার আঘাতে।
আল বারা ইবনে মালিক ইরাকের হীরক যুদ্ধে অংশগ্রহণ করেন। এই যুদ্ধেও তিনি অনবদ্য ভূমিকা রাখেন। যুদ্ধচলাকালীন সময়ে আনাস দুর্গের প্রাচীর টপকানোর সময় শিকলে আটকে পড়েন। দুর্গবাসীরা তাকে দুর্গের ভেতরে টেনে নেওয়ার সময় আল বারা ইবনে মালিক তাকে উদ্ধার করেন। শিকল এত গরম ছিলো যে আল বারা ইবনে মালিক এর হাতের মাংস পুড়ে হাড় বেরিয়ে যায়।
আল বারা ইবনে মালিক পারস্য তথা বর্তমান ইরানের তুসতার যুদ্ধে অংশগ্রহণ করেন। এই যুদ্ধে তিনি আবু মূসা আল আশআরীর বাহিনীর ডান ভাগের অধিনায়ক ছিলেন। কথিত আছে তিনি এই যুদ্ধে শতাধিক সৈন্যকে হত্যা করেন।
হিজরী ১৭ সালে উমার বসরার ওয়ালী মুগীরা ইবনে শু’বাকে অপসারণ করেন এবং তার স্থানে আবু মূসা আল আশআরীকে নিয়োগ প্রদান করে। আবু মূসা মদীনা থেকে বসরা যাওয়ার সময় ২৯ জন ব্যক্তিকে সাথে নিয়ে যান, আল বারা ইবনে মালিক ছিলেন তাদের মধ্যে একজন।
আল বারা ইবনে মালিক গান গাইতে পছন্দ করতেন। তিনি সাহাবীদেরকে উট চরানোর গান গেয়ে শোনাতেন। তিনি মুহাম্মাদ (স:) সাথে ভ্রমণ অবস্থায় গান গাওয়া শুরু করলে মুহাম্মাদ বলেন, ‘মহিলাদের কথা একটু মনে রেখো।’ এই কথা শুনে তিনি চুপ হয়ে যান।
তুসতারের যুদ্ধের সময় হরমুজান নামক এক সৈন্যের সাথে যুদ্ধ করার সময় আল বারা ইবনে মালিক মারা যান। তার অস্ত্র-শস্ত্র এবং যুদ্ধের পোশাক ৩০ হাজার মুদ্রায় বিক্রি করা হয়।
তুলাইব ইবনে উমাইর

তুলাইব ইবন উমাইর মুহাম্মদ এর একজন খ্যাতনামা সাহাবা। তিনি রাসুল এর মামাত ভাই ছিলেন ও রাসুলের ফুফু আরওয়া এর পুত্র ছিলেন।
codice_1 এর মুলনাম নাম তুলাইব ও ডাকনাম "আবু আদী" । তার পিতার নাম উমাইর ইবনে ওয়াহাব এবং নাম আরওয়া বিনতে আব্দুল মুত্তালিব,যিনি রাসূল এর ফুফু ছিলেন । তুলাইব ইবনে উমাইর কুরাইশ বংশের বনী-আবদী শাখার সন্তান ।
তুলাইবের ইসলাম পূর্ব জীবন সম্পর্কে তেমন কিছু জানা যায় না । তবে তিনি ইসলামের প্রাথমিক পর্বেই ইসলাম গ্রহণ করেছিলেন তার ইতিহাস পাওয়া যায় । আল-হারেস আত-তাঈমী বলেন, রাসূলুল্লাহ মক্কার দারুল আরকাম বা আরকামের গৃহে অবস্থানকালে ‘তুলাইব’ ইবন উমাইর ইসলাম গ্রহণ করেন। ইসলাম গ্রহণের পরে তার মা আরওয়া বিনতে আব্দুল মুত্তালিব ইসলাম গ্রহণের জন্য অনুরোধ করে পরে তার মা ইসলাম গ্রহণ করে ।
ইসলাম গ্রহণকারী সবাই কুরাইশদের দ্বারা কম-বেশি শারীরিক নির্যাতনের স্বীকার হয়েছিল মক্কায় অবস্থানকালে । একদিন তুলাইব ও হাতিব ইবনে আমর মক্কার ‘"আজইয়াদে আসগার"’ এলাকায় নামায আদায় করছইলেন। মক্কার তৎকালীন দুই অত্যাচারী ইবনুল আসদা ও ইবনুল গায়তালা তা দেখে ফেলে এবং তারা তুলাইব ও হাতেবের ওপর পাথর নিক্ষেপ করে আক্রমণ চালায় । হাতেব ও তুলাইব প্রায় এক ঘণ্টা যাবত সে আক্রমণ প্রতিহত করেন এবং প্রাণ বাঁচিয়ে কোন রকমে পালিয়ে যান।
কিন্তু অত্যাচারের চরম মাত্রায় বেড়ে তিনি হাবশাগামী ২য় দলটির সাথে হাবশায় হিজরত করেন। সেখানে কিছুকাল সুস্থভাবে অবস্থান করছিলো । কিন্তু কিছুদিন পরে তারা একটি গুজব শুনে যে, মক্কাবাসীদের সকলে ইসলাম গ্রহণ করেছে । এমন গুজব শুনে যারা হাবশা থেকে মক্কায় ফিরে আসেন তাদের মধ্যে তুলাইবও ছিলেন।
এরপর তুলাইব মক্কাতেই কিছুকাল অবস্থান করেন । তারপর আবার মদীনায় হিজরত করেন। মদীনায় তিনি হযরত আবদুল্লাহ্ ইবন সালামা আল-আজলানীর অতিথি হন। এবং নাবী মুনজির ইবন আমর আস-সায়েদীর সাথে তার ইসলামী ভ্রাতৃ সম্পর্ক প্রতিষ্ঠা করে দেন । 
মুহাম্মাদ ইবন উমারের ও তাবারীর বর্ণনা মতে হযরত তুলাইব বদর যুদ্ধে যোগদান করেন। অবশ্য মূসা ইবন উকবা,মুহাম্মাদ ইবন ইসহাক ও আবূ মাশার বদর যুদ্ধে যাঁরা যোগদান করেন তাদের নামের তালিকায় তুলাইবের নামটি উল্লেখ করেননি।
বদর যুদ্ধের পর থেকে মৃত্যু পর্যন্ত তার কর্মকাণ্ডের আর কোন বর্ণনা ইতিহাসে পাওয়া যায়না ।তবে ধারণা করা হয় তিনি আরো যুদ্ধেও অংশগ্রহণ করেছেন ।
১৩ হিজরির জামাদিউল উলা মাসে আজনাদাইন যুদ্ধে তিনি শাহাদাত বরণ করেন। তবে মুসয়াব ইবন আবদিল্লাহ বলেনঃ তিনি ইয়ারমুক যুদ্ধে শহীদ হন। মৃত্যুকালে বয়স হয়েছিল ৫৩ বছর।
ইসলাম খান মাশহাদি

ইসলাম খান মাশহাদি বাংলার সুবাহদার ছিলেন। তিনি ১৬৩৫ সাল থেকে ১৬৩৯ সাল পর্যন্ত বাংলার সুবাহদার হিসেবে দায়িত্ব পালন করেন। তিনি বাংলার সুবাহদার হবার পূর্বে গুজরাটের শাসনকর্তা হিসেবে দায়িত্ব পালন করা ছাড়াও বিভিন্ন প্রশাসনিক পদে নিযুক্ত হয়েছিলেন।
ইসলাম খান মাশহাদির শাসনামলে আসাম ও আরাকানের সাথে মুঘলদের বিরোধের নজির দেখা গিয়েছিল। আসামের রাজা প্রতাপ সিং কামরূপের রাজা পরীক্ষিত নারায়ণের ভাই বলী নারায়ণকে কামরূপ আক্রমণে প্ররোচনা প্রদান করে তার গৃহীত সম্প্রসারণ নীতির প্রয়োগ শুরু করেন। এছাড়া, কামরূপের মুঘল থানাদার রাজা ছত্রজিৎ মুঘল সাম্রাজ্যের প্রতি বিশ্বাসঘাতকতা করে বলী নারায়ণকে কামরূপের মুঘল সদর দফতরে হাজো আক্রমণে উৎসাহিত করেন। কামরূপের ফৌজদার আবদুস সালামের সাহায্যার্থে ইসলাম খান শেখ মহিউদ্দীন, মুহম্মদ সালিহ্ কাম্বুহ্, মির্জা মুহম্মদ বুখারী ও জয়নাল আবেদীনের অধীনে সৈন্য সাহায্য প্রেরণ করেন।
প্রথমদিকে মুঘল বাহিনী শত্রুপক্ষকে সীমান্তের ওপারে বিতাড়িত করে। কিন্তু, শেষ পর্যন্ত মুঘল বাহিনী প্রতিপক্ষ অহোম বাহিনীর আক্রমণ ও ছত্রজিতের বিশ্বাসঘাতকতার কারণে পরাজয় বরণ করে। এরপর, মীর জৈনউদ্দীন আলীর নেতৃত্বে ঢাকা থেকে আরেকটি বাহিনী প্রেরণ করা হয়। তারপর, মুঘল বাহিনী অহোমদের পরাজিত করে এবং ধুবড়ি পর্যন্ত অগ্রসর হয় ও ছত্রজিৎ মুঘল বাহিনীর হাতে গ্রেফতার হয়। এরপর ছত্রজিৎকে ঢাকা পাঠিয়ে দেওয়া হয় ও ছত্রজিৎ মৃত্যুদণ্ডে দণ্ডিত হন। যুদ্ধের পর মুঘল বাহিনী শ্রীঘাট ও পান্ডু অধিকার করে এবং বলী নারায়ণ আসামে পালিয়ে যান। ১৬৩৮-৩৯ সালে দ্বিপাক্ষিক আলোচনার মাধ্যমে সম্পাদিত চুক্তির ফলে দ্বিপাক্ষিক শত্রুতার অবসান ঘটে এবং উত্তরে বরনদী পর্যন্ত রাজ্যের সীমানা প্রতিষ্ঠিত হয়। তখন গৌহাটিতে মুঘল সদর দফতর প্রতিষ্ঠিত হয়।
অহোম-মুঘল দ্বন্দ্বের অবসানের পর আরাকানের সঙ্গে মুঘলদের বৈরী সম্পর্কের সূচনা ঘটে। ১৬৩৮ সালে আরাকানের রাজা শ্রীসুদর্শনের মৃত্যু হলে এক রাজকর্মচারী "নরপতি" উপাধি ধারণ করে সিংহাসন দখল করেন। এরপর, শ্রীসুদর্শনের ভাই মংগত রায় চট্টগ্রামে স্বাধীনতা ঘোষণা করেন এবং আরাকানের ক্ষমতা দখলকারীকে বিতাড়িত করার উদ্যোগ গ্রহণ করেন। তার সৈন্য সংখ্যা কম হওয়ায় তিনি মুঘলদের সাহায্য প্রার্থনা করেন। ইসলাম খান মাশহাদি মংগত রায়কে সাহায্য করার জন্য ভুলুয়া ও জগদিয়ার মুঘল থানাদারদের নির্দেশ দেন। মুঘল বাহিনী আরাকান নৌবাহিনীকে পিছু হটতে বাধ্য করে এবং মংগত রায় ফেনী নদী অতিক্রম করতে সক্ষম হন। এরপর, মুঘল বাহিনীর শত্রুপক্ষ মুঘল বাহিনীর ওপর আক্রমণ চালায়। তখন ইসলাম খান পুনরায় সৈন্য সাহায্য পাঠান এবং হামলাকারীদের পুনরায় পিছু হটতে বাধ্য করেন। এরপর, চট্টগ্রামে বসতি স্থাপনকারী পর্তুগিজরা মংগত রায়ের পক্ষ অবলম্বন করে। তারপর, পর্তুগিজ নৌবাহিনীর সাহায্য বঞ্চিত আরাকানিদের নৌশক্তি দিন দিন দুর্বল হতে থাকে। এটি ১৬৬৬ সালে শায়েস্তা খানের অধীনে মুঘলদের চট্টগ্রাম অধিকারের পথ প্রশস্ত করেছিল।
অহোমীয় ও আরাকানিদের সাথে মুঘলদের দ্বন্দ্বের অবসান ঘটার পর ইসলাম খান মাশহাদিকে প্রধানমন্ত্রীর (উজির-ই-দিউয়ান-ই-আলা) দায়িত্ব গ্রহণের জন্য মুঘল রাজ দরবারে আনা হয় এবং তার স্থলে শাহ সুজাকে বাংলার সুবাহদার হিসেবে নিযুক্ত করা হয়।
আল বারা বিন মারুর বিন শাখার

আল বারা ইবনে মারুর হলেন মুহাম্মাদ(সাঃ) এর একজন সাহাবী। তার প্রকৃত নাম আল বারা এবং ডাকনাম আবু বিশর। আল বারা ইবনে মারুর ছিলেন একজন ধনী সাহাবী। মদীনার অনেক দুর্গ ও উদ্যানের মালিক ছিলেন তিনি। তিনি মৃত্যুর পূর্বে তার সম্পদের এক তৃতীয়াংশ মহাম্মদ(সাঃ) কে দান করে যান। মুহাম্মাদ(সাঃ) সেই সম্পদ গ্রহণ করেন এবং আল বারা ইবনে মারুর এর পুত্রকে তা উপহার হিসেবে প্রদান করেন।
আল বারা ইবনে মারুর মদীনার খাজরাজ গোত্রের বনু সালামা শাখায় তার জন্ম। তার বাবার নাম মারুর ইবনে সাখার এবং মায়ের নাম আর রুবাব বিনতে নুমান। তার মা আউস গোত্রের নেতা সাদ ইবনে মুয়াজের ফুফু।
আল বারা ইবনে মারুর আকাবার সর্বশেষ বাইয়াতের পূর্বে ইসলাম গ্রহণ করেন। অনেকের মতে তিনি আকাবার প্রথম বাইয়াতে তিনি ইসলাম গ্রহণ করেছিলেন।
আল বারা ইবনে মারুর যখন ইসলাম গ্রহণ করেন তখন মুসলমানদের কিবলা ছিলো জেরুজালেমের পবিত্র মসজিদ বাইতুল মাকদাস। কিন্তু আল বারা ইবনে মারুর সেই দিকে মুখ ঘুরিয়ে নামাজ পড়তে অস্বীকৃতি জানান। তিনি চাইতেন মক্কার কাবা ঘর যেন কিবলা হয়। তিনি কাবার দিকে মুখ ঘুরিয়ে নামাজ পড়া শুরু করেন। কিন্তু এটা ছিলো তখনকার ইসলামী বিধি বিধানের স্পষ্ট লঙ্ঘন। অন্যান্য সাহাবীরা তাকে নিষেধ করে। কিন্তু আল বারা ইবনে মারুর কারো কথা না শোনায় শেষ পর্যন্ত তা মুহাম্মাদের কাছে বিচার দেওয়া হয়। মুহাম্মাদ আল বারা ইবনে মারুর কে বাইতুল মাকদাসের দিকে মুখ ঘুরিয়ে নামাজ পড়তে আদেশ দেন এবং তিনি তা মেনে নেন।
ইসলাম গ্রহণের মাত্র ২ মাস পরেই আল বারা ইবনে মারুর মারা যান। মদীনায় মৃত্যুবরণকারী প্রথম সাহাবী তিনি। হিজরতের পর মুহাম্মাদ তার কবরে যান এবং জানাজার নামাজ পড়েন।
ফাদল ইবনে আব্বাস

ফাদল ইবন আব্বাস মুহাম্মদ এর একজন একনিষ্ঠ সাহাবা । তিনি রাসুল ছোট চাচা আব্বাস ইবনে আব্দুল মুত্তালিব এর বড় ছেলে ছিলেন । তিনি হাদিস বর্ণনাকারী সাহাবা ছিলেন ।
ফাদল ইবনে আব্বাস এর ডাক নাম "আবু মুহাম্মাদ" ।তার পিতা ছিলেন প্রখ্যাত সাহাবী হযরত আব্বাস ইবন আবদুল মুত্তালিব এবং ছিলেন মাতা লুবাবা বিনতুল হারেস আল হিলালিয়্যাহ ।ফাদল ইবনে আব্বাস রাসূল এর চাচাতো ভাই ছিলেন । ফাদল পিতার বড় সন্তান ছিলেন ।
বদর যুদ্ধের পূর্বেই পরিবারের সবাই সাথে ইসলাম গ্রহণ করেন । কিন্তু মক্কার কুরাইশদের ভয়ে প্রকাশ করতে পারেননি । মক্কা বিজয়ের অল্প কিছুদিন পূর্বে পিতা আব্বাস ইবনে আব্দুল মুত্তালিব ও ছোট ভাই আবদুল্লাহর সাথে মদীনায় হিজরত করেন। হিজরতের সময় তার বয়স ছিল ১৩ বছর এবং ছোট ভাই আবদুল্লাহর বয়স ছিল ৮ বছর ।
তিনি মদীনায় হিজরতের পর সর্ব প্রথম মক্কা অভিযানে অংশ গ্রহণ করেন। অতঃপর হুনাইনের যুদ্ধেও যোগদান করেন ।হুনাইনের যুদ্ধে আক্রমণের প্রথম পর্যায়ে মুসলিম বাহিনী যখন পরাজয়ের দ্বারপ্রান্তে উপনীত হয়ে পালাতে শুরু করে তখনও তিনি বীরত্বের সাথে রাসূল সাথে ময়দানে অটল থাকেন। বিদায় হজ্জে তিনি রাসূলুল্লাহর সাথে একই বাহনে বসা ছিলেন। এ কারণে সেই দিন থেকে তিনি রাদিফুর রাসূল উপাধিতে ভূষিত হন ।তার বিয়ের দেনমোহর রাসূল নিজে পরিশোধ করেন ।
রাসুলের অন্তিম জীবনে খেদমতের সুযোগ হয় ফাদল ইবনে আব্বাসের । রাসুল অন্তিম রোগশয্যায় রাসূলুল্লাহ সর্বশেষ ভাষণ দিবেন,এই ঘোষণা দেন ফাদল । অতঃপর ফাদল ও অন্য একটা সাহাবার সাহায্য নিয়ে রুম থেকে বাইরে বের জনগণের সামনে শেষ ভাষণ দেন । এরপরে রাসুল ইন্তিকালের পর ফাদল ও কয়েকজন সাহাবা মিলে রাসুল এর গোসলের কাজ সম্পন্ন করেন,আউস ইবন খাওলী নামক এক আনসার সাহাবা তাকে পানি এগিয়ে দেন গোসল করানোর জন্য ।
ফাদল ইবনে আব্বাস হতে ২৪টি হাদীস বর্ণিত হয়েছে । অনেক সাহাবা ও তাবেয়ী তার থেকে হাদিস বর্ণনা করেছেন ।
সাহাবাদের মধ্যে
ইবন আব্বাস ও আবু হুরাইরার উল্লেখযোগ্য ।
তাবেয়ীদের মধ্যে
কুরাইব
কুসাম ইবন আব্বাস
আব্বাস ইবন উবাইদিল্লাহ
রাবীয়া ইবন হারেস,
সুলাইমান ইবন ইয়াসার,
আতা ইবন আবী রিবাহ
আবু সাঈদ
শাবী
উমাইর বিশেষ ভাবে উল্লেখযোগ্য ।
ফাদল ইবনে আব্বাসের মৃত্যুসন সম্পর্কে বেশ মতপার্থক্য রয়েছে । ওয়াকিদী বলেনঃ হযরত ফাদল খলিফা উমারের খিলাফতকালে আমওয়াসের প্লেগের মহামারিতে মারা যান। আবার অনেকে বলেছেন, হযরত আবু বকরের খিলাফতকালে আজনাদায়ন অথবা ইয়ামামার যুদ্ধে তিনি শাহাদাত বরণ করেন। আবার কেউ কেউ বলেছেন, হিজরী ১৫ সনে ইয়ামামার যুদ্ধে তিনি শহীদ হন। তবে ইমাম বুখারী আজনাদাইনের মতটি গ্রহণযোগ্য বলে মনে করেছেন ।
রাষ্ট্রীয় শুদ্ধাচার পুরস্কার

রাষ্ট্রীয় শুদ্ধাচার পুরস্কার হলো গণপ্রজাতন্ত্রী বাংলাদেশ সরকার প্রবর্তিত সরকারি কর্মচারীদের পেশাগত দক্ষতা, সততা ইত্যাদির উপর ভিত্তি করে প্রদান করা একটি পুরস্কার। ২০১৭ সালের ৬ এপ্রিল শুদ্ধাচার পুরস্কার প্রদান নীতিমালা-২০১৭ প্রকাশিত হয়।
‘সোনার বাংলা গড়ার প্রত্যয়: জাতীয় শুদ্ধাচার কৌশল’ শিরোনামে জাতীয় শুদ্ধাচার কৌশল ২০১২ সালে মন্ত্রিসভা বৈঠকে অনুমোদন করে। সরকারের মন্ত্রণালয়, বিভাগ বা রাষ্ট্রীয় অন্যান্য প্রতিষ্ঠানের নির্বাচিত কর্মচারীদের পুরস্কার প্রদানের উদ্দেশ্যে শুদ্ধাচার পুরস্কার নীতিমালা প্রণয়ন করা হয়। কর্মচারী বলতে মন্ত্রণালয়, বিভাগ, বা অন্যান্য রাষ্ট্রীয় প্রতিষ্ঠানে কর্মরত সকল কর্মকর্তা-কর্মচারীকে বোঝানো হয়েছে। শুদ্ধাচার চর্চার ১৮টি ক্ষেত্রে ৫ নাম্বার করে মোট ৯০ নাম্বার এবং মন্ত্রণালয়, বিভাগ, অন্যান্য রাষ্ট্রীয় প্রতিষ্ঠান, দফতর বা সংস্থা কর্তৃক ধার্যকৃত অন্যান্য কার্যক্রমে ১০ নাম্বার; মোট ১০০ নাম্বারের মধ্যে একজন কর্মচারীকে যাচাইবাছাই করে পুরস্কারের জন্য মনোনীত করা হয়। শুদ্ধাচার পুরস্কারপ্রাপ্ত কর্মচারীরা পুরস্কার হিসেবে একটি সার্টিফিকেট এবং এক মাসের মূল বেতনের সমপরিমাণ অর্থ পাবেন। 
রাষ্ট্রীয় শুদ্ধাচার পুরস্কারের জন্য যারা মনোনীত হবেন
মোহাম্মদ শহীদুল আলম এনডিসি- জনশক্তি, কর্মসংস্থান ও প্রশিক্ষণ ব্যুরো- বিএমইটি’র মহাপরিচালক
মেঘ রোদ্দুর

মেঘ রোদ্দুর হল ২০১৩ সালের ১৫ ফেব্রুয়ারি মুক্তিপ্রাপ্ত একটি বাংলা চলচ্চিত্র। ডিকে এন্টারটেইনমেন্টের ব্যানারে প্রযোজিত এই ছবিটির পরিচালক ছিলেন সুরজিৎ ধর ও সুদর্শন বসু। ছবিটির সংগীত পরিচালনা করেন ঋষি চন্দ। "মেঘ রোদ্দুর" ছবিটি "নটিং হিল" (১৯৯৯) নামে একটি ইংরেজি ছবির ছায়া অবলম্বনে নির্মিত।
অভিনেত্রী মধুজা সেন (শুভশ্রী গঙ্গোপাধ্যায়) একটি ছবির শ্যুটিং করতে আসেন শিলং-এ। সেখানে অর্পণ নামে (পলাশ গঙ্গোপাধ্যায়) নামে এক যুবকের সঙ্গে তার আলাপ হয়। অর্পণ একটি বইয়ের দোকানের মালিক। ঘটনাচক্রে মধুজা অর্পণের প্রেমে পড়েন। এদিকে শহরে একটি জঙ্গি হামলার ঘটনা ঘটে এবং সেই ঘটনার প্রভাব পড়ে তাদের দু’জনের জীবনেও।
মীর মুহাম্মদ মাসুম

মীর মুহাম্মদ মাসুম (১৭শ শতক) ফারসি কবি ও ঐতিহাসিক।
মীর মুহাম্মদ মাসুম প্রথমে সম্রাট শাহজাহানের দরবারের সঙ্গে যুক্ত ছিলেন। শাহজাদা শাহ শুজার সঙ্গে সেখানেই তার ঘনিষ্ঠ পরিচয় হয়। শাহ শুজারের সাথে বাংলায় দীর্ঘকাল তার কর্মচারী ও সহচররূপে বসবাস করেন।
মীর মুহাম্মদ মাসুম শাহ শুজার হয়ে দারা ও আওরঙ্গজেবের বিরুদ্ধে যুদ্ধ সহ অনেক যুদ্ধে অংশগ্রহণ করেন। তিনি ১৬৬০ সালে মালদহে থাকাকালে যুদ্ধবিগ্রহের ঘটনাবলি তার শাহ শুজাই গ্রন্থে ফারসি ভাষায় লিপিবদ্ধ করেন। এ গ্রন্থটির একটি পান্ডুলিপি বাংলাদেশের ঢাকা বিশ্ববিদ্যালরের পাঠাগারে সংরক্ষিত রয়েছে। তার লেখা ফারসি ভাষার গদ্য অত্যন্ত উন্নত মানের ছিল। এই সব গ্রন্থে তার কিছু ফারসি কবিতা সন্নিবেশিত থাকতো। নবাব সিদ্দিক হাসানের শাম-এ-আন্জুমান গ্রন্থে তার সাতটি ফারসি ভাষার কবিতাও উদ্ধৃত আছে।
আবুল হাসান যশোরী

আল্লামা আবুল হাসান যশোরী (১৯১৮–১৯৯৩) একজন মুক্তিযোদ্ধা, মুহাদ্দিস, রাজনীতিক ও ইসলামী চিন্তাবিদ। তিনি জামিয়া ইসলামিয়া গওহরডাঙ্গা মাদ্রাসায় হাদিসের অধ্যাপক (শায়খুল হাদীস) হিসেবে শিক্ষকতা শুরু করেন এবং জামিয়া এজাজিয়া দারুল উলুম যশোরে অধ্যক্ষ ও শায়খুল হাদীস হিসেবে আমৃত্যু দায়িত্ব পালন করেন।
আবুল হাসান ১৯১৮ সালে ব্রিটিশ ভারতের বেঙ্গল প্রেসিডেন্সির অন্তর্গত ঝিনাইদহ জেলার হরিণাকুন্ড উপজেলার ভবানীপুর গ্রামে জন্মগ্রহণ করেন। তার পিতা আলী বিশ্বাস। নিজ গ্রামের প্রাথমিক বিদ্যালয়ে শিক্ষা লাভ করে পরে মাগুরা হাই স্কুল থেকে ম্যাট্রিক পাস করেন। অতঃপর তিনি মাগুরা কলেজে লেখাপড়া করেন। ১৯৩৭ সালে ইসলামি উচ্চ শিক্ষা লাভের জন্য তিনি দিল্লির ফতেহপুর মাদ্রাসায় ভর্তি পড়ালেখার পর দারুল উলুম দেওবন্দ মাদ্রাসায় উচ্চতর শিক্ষা গ্রহণ করেন। দারুল উলুম দেওবন্দে তার উল্লেখ যোগ্য শিক্ষক শাইখুল ইসলাম সৈয়দ হোসাইন আহমদ মাদানি, আল্লামা ইবরাহিম বলিয়াবী, শাইখুল আদব ইজায আলী, মুফতী মুহাম্মাদ শফী উসমানী প্রমুখ। এর পর সৈয়দ হোসাইন আহমদ মাদানি ও মুফতী আযীযুল হকের নিকট থেকে তিনি আধ্যাত্মিক দীক্ষা গ্রহণ করেন।
আবুল হাসান শিক্ষা জীবন শেষ করে ১৯৪৮ সালে ফরিদপুর জামিয়া ইসলামিয়া গওহরডাঙ্গা মাদ্রাসায় হাদিসের অধ্যাপক (শায়খুল হাদীস) হিসেবে শিক্ষকতা শুরু করেন এবং ১৯৬৯ সালে যশোর রেল স্টেশন মাদ্রাসায় অধ্যক্ষ ও শায়খুল হাদীস হিসেবে আমৃত্যু দায়িত্ব পালন করেন।
তিনি প্রথমদিকে নিখিল ভারত মুসলিম লীগের রাজনীতির সাথে সম্পৃক্ত ছিলেন। ১৯৪৫ সালে জমিয়ত উলামায়ে ইসলাম প্রতিষ্ঠিত হলে তিনি এ সংগঠনে যোগ দেন। তিনি এ সংগঠনের সহ-সভাপতি হিসেবে ১৯৬৭ সাল থেকে আমৃত্যু দায়িত্ব পালন করেন। ইসলামের প্রচার ও শিরক-বিদাত সহ অন্যান্য কুসংস্কারের বিপক্ষে বিশেষ অবদান রয়েছে তার।
তিনি ১৯৭১ সালে বয়ান-বক্তৃতার মাধ্যমে জনসাধারণকে মহান মুক্তিযুদ্ধে উদ্বুদ্ধ করেছেন। মাদ্রাসায় মুক্তিযোদ্ধাদের ও সংখ্যালঘু হিন্দু সম্প্রদায়ের লোকদের আশ্রয় দিয়েছিলেন।
আবুল হাসান ৮ জুলাই ১৯৯৩ সালে যশোরে মৃত্যুবরণ করেন। তাকে যশোর রেল স্টেশন মাদ্রাসা প্রাঙ্গণে দাফন করা হয়।
বান্দরবান

বান্দরবান বাংলাদেশের দক্ষিণাঞ্চলের পার্বত্য চট্টগ্রামের একটি শহর। চট্টগ্রাম বিভাগীয় শহর থেকে ৭৫ কিলোমিটার দক্ষিণ পূর্বে অবস্থিত এ শহরটি একই নামের জেলা ও উপজেলার (বান্দরবান জেলা ও বান্দরবান সদর উপজেলা) প্রশাসনিক সদরদপ্তর। এটি পার্বত্য চট্টগ্রামের রাঙ্গামাটি ও খাগড়াছড়ি শহর এরপর তৃতীয় বৃহত্তম শহর এবং বান্দরবান জেলার সবচেয়ে জনবহুল স্থান। এর আয়তন ১৩.০৫ বর্গকিলোমিটার এবং জনসংখ্যা ৪১,৪৩৪ জন। এটি ক শ্রেণীর পৌরসভা দ্বারা শাসিত হয়। শহরের একমাত্র যোগাযোগের উপায় সড়কপথ। কক্সবাজার বিমানবন্দর শহরের সবচেয়ে নিকটবর্তী আভ্যন্তরীণ বিমানবন্দর। শহরটি সমুদ্র সমতল থেকে ২৪ মিটার উচ্চতায় অবস্থিত এবং এর আবহাওয়া গরম ও আর্দ্র জলবায়ু বিশিষ্ট। এখানে দুটি সরকারি কলেজ, একটি টেকনিক্যাল কলেজসহ বেশকিছু শিক্ষা প্রতিষ্ঠান রয়েছে।
বান্দরবান নামকরণ নিয়ে একটি কিংবদন্তি রয়েছে। এলাকার বাসিন্দাদের প্রচলিত লোক-কথায় আছে, এ এলাকায় একসময় অসংখ্য বানর বাস করত। আর এই বানরগুলো শহরের প্রবেশমুখে ছড়ার পাড়ে পাহাড়ে প্রতিনিয়ত লবণ খেতে আসত। এক সময় অনবরত বৃষ্টির কারণে ছড়ার পানি বৃ্দ্ধি পাওয়ায় বানরের দল ছড়া পাড় হয়ে পাহাড়ে যেতে না পারায় একে অপরকে ধরে ধরে সারিবদ্ধভাবে ছড়া পাড় হয়। বানরের ছড়া পারাপারের এই দৃশ্য দেখতে পায় এই জনপদের মানুষ। এই সময় থেকে এই জায়গাটির পরিচিতি লাভ করে ম্যাঅকছি ছড়া নামে । অর্থাৎ মারমা ভাষায় ম্যাঅক অর্থ বানর আর ছি অর্থ বাঁধ। কালের প্রবাহে বাংলা ভাষাভাষির সাধারণ উচ্চারণে এই এলাকার নাম রুপ লাভ করে বান্দরবান হিসাবে। বর্তমানে সরকারি দলিল পত্রে বান্দরবান হিসাবে এই জেলার নাম স্থায়ী রুপ লাভ করেছে। তবে মারমা ভাষায় বান্দরবানের নাম রদ ক্যওচি ম্রো।
শুরু থেকেই বাংলার মানচিত্রে বান্দরবানের অস্তিত্ব ছিল।এটি বাংলাদেশের অবিচ্ছেদ্য অংশ।তবে এর প্রায় ৬০০ বছর আগে ৯৫৩ সালে আরাকানের রাজা এই অঞ্চল অধিকার করেন।
বিভাগীয় শহর চট্টগ্রাম থেকে ৭৫ কিলোমিটার দুরে, ২২°১১'৪৩" উত্তর অক্ষাংশ ও ৯২°১৩'১০" পূর্ব দ্রাঘিমাংশে অবস্থিত। সমুদ্রপৃষ্ঠ থেকে এর গড় উচ্চতা ২৪ মিটার।
২০২২ সালের পরিসংখ্যান অনুযায়ী বান্লোদরবান পৌরসভার জনসংখ্যা ৫৪,৪৫০ জন। এর মধ্যে ৩২,৪৪৯জন মুসলিম,১২,৩১৫জন বৌদ্ধ, ৭,৬৭৩জন হিন্দু, ১,৮৭৯জন খ্রিস্টান ও ১৩৪জন অন্যান্য ধর্মের অনুসারী।
খুনমিং মেট্রো

খুনমিং মেট্রো বা খুনমিং রেল ট্রানজিট হ'ল ইউনান প্রদেশের রাজধানী খুনমিংয়ের একটি দ্রুতগামী গণপরিবহন ব্যবস্থা। মেট্রো ব্যবস্থা নির্মাণের আগে ৩ মিলিয়নেরও বেশি জনসংখ্যার সাথে খুনমিং ছিল মেট্রো ব্যবস্থা ছাড়া চীনের অন্যতম বৃহত্তম শহর। নির্মাণাধীন আরও ৩ টি লাইন সহ পরিবহন ব্যবস্থাটিতে ৩ টি সক্রিয় মেট্রো লাইন রয়েছে। মেট্রোটি সাধারণত শহরের কেন্দ্রস্থলে ভূগর্ভস্থ রেলপথ এবং শহরতলির অংশে উত্তোলিত রেলপথ নিয়ে গঠিত।
খুনমিংয়ের রাস্তাগুলি দীর্ঘদিন ধরে যানজটের সমস্যায় জর্জরিত ছিল এবং ১৯৯০-এর দশকের শেষের দিকে একটি পাতাল রেল ব্যবস্থা নিয়ে আলোচনা হচ্ছে। ২০০৬ সালের প্রস্তাবনায় উত্তর-দক্ষিণ লাইন এবং একটি পূর্ব-পশ্চিম লাইন দিয়ে ২০০৮ সালে নির্মাণকাজ শুরু হয়। বর্তমান দ্রুতগামী গণপরিবহন ব্যবস্থাটি ২০০৯ সালে প্রথম ঘোষণা করা হয়, সেই বছরের শেষের দিকে নির্মাণের কাজ নির্ধারিত হওয়ার সাথে। প্রস্তাবিত রুটগুলি কেবল খুনমিং শহরের কেন্দ্রস্থলে যাত্রীদের পরিষেবা দেবে না, শহরের দক্ষিণ-পূর্বাঞ্চলে উন্নয়নেও সহায়তা করবে। চেংগং শহরতলিতে সাম্প্রতিক নির্মাণের গতি বাড়ানোর হয়েছে, যদিও বেশিরভাগ নতুন অগ্রগতি পর্যাপ্ত গণপরিবহন সংযোগ ছাড়া অবরুদ্ধ ছিল। সুতরাং, খুনমিং মেট্রো শহরের মূল যানজটের সমস্যা নিরসন এবং শহরের দক্ষিণ-পূর্ব দিকে বৃদ্ধিকে উৎসাহ করার দ্বৈত উদ্দেশ্যকে পরিপূর্ণ করে।
লাইন ১ ও লাইন ২-এর নির্মাণ কাজ কয়েক মাসের বিলম্বের পরে, ২০১০ সালের মে মাসে আনুষ্ঠানিকভাবে শুরু হয়। ২০০৯ সাল থেকে একটি পরীক্ষামূলক উত্তোলিত বিভাগটি নির্মাণাধীন ছিল। লাইন ১ (৩৪ কিমি) এবং লাইন ২ (২২ কিমি) ২০১২ সালে খোলার কথা ছিল, তবে বিলম্বের ফলে ২০১৩ সালের শুরু পর্যন্ত খোলা হয়নি। লাইন ৩-এ নির্মাণ কাজ আগস্ট ২০১০ সালে শুরু হয় এবং ২৯ আগস্ট ২০১৭ সালে খোলা হয়।
প্রথম লাইনটি নির্মাণের জন্য প্রায় ৩২ বিলিয়ন ইউয়ান (ইউএস $৪.৫ বিলিয়ন) ব্যয় হবে বলে আশা করা হচ্ছে, প্রতিটি কিলোমিটার উত্তোলিত পথে মেট্রোর ব্যয় হবে প্রায় ২৫০ মিলিয়ন ইউয়ান এবং ভূগর্ভস্থ পাতাল পথে প্রতি কিলোমিটারের জন্য ৪০০ মিলিয়ন থেকে ৮০০ মিলিয়ন ইউয়ান খরচ হবে বলে আশা করা হচ্ছে। প্রকল্পের প্রাথমিক ঠিকাদার হল চায়না রেলওয়ে কনস্ট্রাকশন কর্পোরেশন (সিআরসিসি)।
লাইন ৬: ট্রেনগুলি "চীন সাউথ লোকোমোটিভ অ্যান্ড রোলিং স্টক কর্পোরেশন লিমিটেড" (সিএসআর) ঝুঝৌ দ্বারা নির্মিত হয়। ৬ টি গাড়ি সেট ১২০ কিলোমিটার/ঘণ্টা বেগে চলতে সক্ষম। এই গতিবেগে পরিচালনার সুরক্ষা উদ্বেগের সমাধান করতে সিএসআর ২০১১ সালের অক্টোবরে সাংবাদিকদের সাথে বৈঠক করে।
শাহজাহাননামা

শাহজাহাননামা হল ইনায়াত খান রচিত একটি বই যাতে মুঘল সম্রাট শাহজাহানের কাজের ঘটনাপঞ্জি বর্ণনা করা হয়েছে। সপ্তদশ শতাব্দীতে বইটি লেখা হয়েছিল।<ref name="arc/hive"></ref> ফার্সি ভাষায় লিখিত বইটির পূর্ণাঙ্গ ইংরেজি অনুবাদ ঊনবিংশ শতাব্দীতে প্রকাশিত হয়েছিল। বইটির পূর্ণাঙ্গ ইংরেজি অনুবাদ করেছিলেন এ. আর. ফুলার।
মুহাম্মাদ সালেহ কামবোহ

মুহাম্মাদ সালেহ কামবোহ একজন হস্তলিপিশিল্পী ছিলেন যিনি শাহজাহানের জীবনীগ্রন্থ সংকলনের সাথে যুক্ত ছিলেন। এছাড়াও, তিনি আওরঙ্গজেবের শিক্ষক ছিলেন। মুহাম্মাদ সালেহ কামবোহর সম্পর্কে খুব কমই জানা যায়। তিনি মীর আব্দুল্লাহ, মুশকিন কালামের সন্তান ছিলেন যার উপাধিতে বোঝা যায় তার বাবাও তার মত ভালো লিখতেন। তাকে শেখ ইনায়াত আল্লাহ কামবোহর ছোট ভাই হিসেবে বিবেচনা করা হয়। সালেহ কামবোহ লাহোরের গভর্নরের দরবারে মন্ত্রী (শাহি দেওয়ান) হিসেবে দায়িত্ব পালন করেছেন।
মুহাম্মাদ সালেহ কামবোহ "শাহজাহাননামা" সংকলনের সাথে যুক্ত ছিলেন। বইটিতে শাহজাহানের শাসনামলের গুরুত্বপূর্ণ ঘটনার বিবরণী বলে বিবেচনা করা হয়। এছাড়াও সালেহ কামবোহকে ফার্সিতে "কাশফি" উপাধি প্রদান করা হয়েছিল যা তার কবিত্বের নিদর্শন বহন করে এবং তাকে হিন্দিতে "সুবহান" উপাধি প্রদান করা হয়েছিল যার মাধ্যমে বোঝা যায় যে, তিনি একজন গায়ক ছিলেন।
মুহাম্মাদ সালেহ কামবোহ পাঁচশ সেনার সেনাপতি ছিলেন কেউ কেউ মত প্রকাশ করেছেন যে, তিনি মুঘল নৌবাহিনীর প্রধান ছিলেন ও তিনি অহোমদের সাথে যুদ্ধরত অবস্থায় মৃত্যুবরণ করেন যখন দ্বিতীয় ইসলাম খান বাংলা শাসন করছিলেন। এই ঘটনার পরিপ্রেক্ষিতে তার মৃত্যুর সাল ১৬৩৬ বলে বিবেচনা করা হয়। কিন্তু, এটি ভুল হিসেবে প্রমাণিত হয় কেননা ১৬৫৮ সালে আওরঙ্গজেবের দিল্লির মসনদে বসার পর "শাহজাহাননামা" লেখা হয়েছিল।
ঐতিহাসিক গ্রন্থে এটাও বর্ণিত আছে যে, আওরঙ্গজেবের শাসনামলে সদর শরিফ খানের মৃত্যুর পর যখন শেখ মাখদুম যখন রাজকীয় "সদর-উস-সাদুর" (প্রধানমন্ত্রী) হিসেবে নিযুক্ত হয়েছিলেন, তখন সালেহ জামবোহকে "পেশদাস্ত" (উপপ্রধানমন্ত্রী) হিসেবে নিযুক্ত করা হয়েছিল।
সালেহ কামবোহর মৃত্যুর তারিখ সঠিকভাবে নির্ধারণ করা সম্ভব হয় নি। এস. এম. লতিফ তার রচিত গ্রন্থে অবিশ্বস্ত সূত্র মারফত প্রাপ্ত তথ্যের আলোকে লিখেছেন যে, মুহাম্মাদ সালেহ কামবোহ ১০৮৫ হিজরিতে (১৬৭৫ খ্রিষ্টাব্দ) মৃত্যুবরণ করেন, যা কিছু ঐতিহাসিক কর্তৃক মান্যতা পেয়েছে।
তার নামে দেয়ালে ঘেরা লাহোর নগরীর মোচি তোরণে সালেহ কামবোহ মসজিদ নির্মিত হয়েছে। তাকে লাহোরে সমাহিত করা হয়েছে।
লেখচিত্রের কেন্দ্র

কোন লেখচিত্রের কেন্দ্র বা জর্ডান কেন্দ্র হল সর্বনিম্ন উৎকেন্দ্রিকতাযুক্ত যাবতীয় শীর্ষসমূহের সেট "u" যেখানে একটি শীর্ষ "v" পর্যন্ত বৃহত্তম দূরত্ব "d"("u","v") হবে ন্যূনতম। একইভাবে লেখচিত্রের কেন্দ্রটি লেখচিত্রটির ব্যাসার্ধ দূরত্বের সমান উৎকেন্দ্রিকতাযুক্ত শীর্ষসমূহেরও সেট। এইভাবে শীর্ষসমূহ গ্রাফের কেন্দ্রে (কেন্দ্রীয় বিন্দুতে) অন্যান্য বিন্দুসমূহ থেকে সর্বোচ্চ দূরত্বকে ন্যূনতম করে।
অবস্থানজনিত সমস্যার ক্ষেত্রে কোন গ্রাফের কেন্দ্র সন্ধান করা প্রয়োজনীয় এবং সুবিধার জন্য যেখানে বাজে অবস্থাজনিত দূরত্বকে হ্রাস করাই লক্ষ্য। উদাহরণস্বরূপ, কোন অঞ্চলের কেন্দ্রস্থলে হাসপাতাল স্থাপন করা হলে অ্যাম্বুলেন্সকে দীর্ঘতম দূরত্বে যাওয়ায় প্রয়োজন পড়ে না।
সামাজিক যোগাযোগ বিশ্লেষণে লেখচিত্র-কেন্দ্রের ধারণাটি 
সন্নিবদ্ধ কেন্দ্রীয়তা পরিমাপের সাথে সম্পর্কযুক্ত যা "d"("A","B") দূরত্বসমূহের গড়ের পরিপূরক।
কাসিম খান জুইনি

কাসিম খান জুইনি () বাংলার সুবাহদার ছিলেন। তিনি ১৬২৮ সাল থেকে ১৬৩২ সাল পর্যন্ত বাংলার সুবাহদার হিসেবে দায়িত্ব পালন করেন। ইসলাম খানের সুবাহদারি আমলে তিনি বাংলায় খাজাঞ্চি পদে কর্মরত ছিলেন। তার শাসনামল পর্তুগিজদের থেকে হুগলি অধিকারের জন্য পরিচিত।
কাসিম খান জুইনি ছিলেন মীর মুরাদের পুত্র। মুঘল সম্রাট আকবর শাহজাদা খুররমকে (শাহজাহান) ধনুর্বিদ্যায় প্রশিক্ষণ দেওয়ার জন্য মীর মুরাদকে নিয়োগ প্রদান করেছিলেন। পরবর্তীতে তিনি লাহোরের বখশী পদে নিযুক্ত হয়েছিলেন।
মুঘল সম্রাট শাহজাহান সিংহাসনে আরোহণ করে ফিদাই খানকে বরখাস্ত করে কাসিম খান জুইনিকে বাংলার সুবাহদার পদে নিয়োগ প্রদান করেছিলেন। ১৬৩২ সালে কাসিম খান জুইনি হুগলিতে পর্তুগিজদের বিরুদ্ধে অভিযান পরিচালনা করেন। তিনি যুদ্ধক্ষেত্রে ধীরগতি অবলম্বন করেন ও প্রায় তিন মাস ধরে হুগলি অবরোধ করে রাখেন। এর দরুন পর্তুগিজদের ক্ষয়ক্ষতি সাধিত হয় ও তারা হুগলি ত্যাগ করতে বাধ্য হয়। হুগলি অধিকারের অল্পদিন পরে ১৬৩২ সালে কাসিম খান জুইনি মৃত্যুবরণ করেন।
জাহাঙ্গীর কুলী বেগ

জাহাঙ্গীর কুলী বেগ() জাহাঙ্গীর কুলী খান () পরে বাংলার সুবাহদার ছিলেন। তিনি ১৬০৭ সাল থেকে ১৬০৮ সাল পর্যন্ত বাংলার সুবাহদার হিসেবে দায়িত্ব পালন করেন। এছাড়া, তিনি বিহারের শাসনকর্তা হিসেবেও দায়িত্ব পালন করেছেন। তার প্রকৃত নাম ছিল লালা বেগ।
জাহাঙ্গীর কুলী বেগের পিতা নিযাম ছিলেন মুঘল সম্রাট হুমায়ুনের রাজকীয় গ্রন্থাগারের গ্রন্থাগারিক। লালা বেগ কাবুলের শাসনকর্তা শাহজাদা মির্জা হাকিমের ব্যক্তিগত পরিচারক হিসেবে দায়িত্ব পালন করেছেন। পরে তিনি মুঘল সম্রাট আকবরের অধীনে চাকরি গ্রহণ করেন। তাকে শাহজাদা সেলিমের (জাহাঙ্গীর) ভৃত্য হিসেবে নিয়োগ প্রদান করা হয়। এভাবে, তিনি জাহাঙ্গীর কুলী (বাংলা: জাহাঙ্গীরের ভৃত্য) নামে পরিচিতি পান। পরে বেগ থেকে খান পদবীতে উন্নত হন। নিজের যোগ্যতাবলে পদোন্নতি পেয়ে তিনি দিল্লির রাজসভার আমির পদে অধিষ্ঠিত হন এবং সাড়ে চার হাজারী মনসব লাভ করেন। বাংলার সুবাহদার পদে নিয়োগ লাভের পূর্বে তিনি বিহারের শাসনকর্তা ছিলেন।
বাংলার সুবাহদার হিসেবে তার কার্যক্রম সম্পর্কে তেমন কিছ জানা যায় না। অনেক বৃদ্ধ বয়সে তিনি বাংলার সুবাহদার হিসেবে নিযুক্ত হয়েছিলেন। বাংলার জলবায়ুর সাথে তিনি মানিয়ে নিতে পারেন নি। এর দরুন তিনি অসুস্থ হয়ে পড়েন ও সুবাহদারি লাভের পরের বছরে মৃত্যুবরণ করেন।
আর্থিক প্রতিষ্ঠান বিভাগ

আর্থিক প্রতিষ্ঠান বিভাগ হলো বাংলাদেশ সরকারের অর্থ মন্ত্রণালয়ের একটি বিভাগ, যা সমস্ত রাষ্ট্রীয় মালিকানাধীন ব্যাংক, আর্থিক প্রতিষ্ঠান এবং স্টক এক্সচেঞ্জ পরিচালনার দায়িত্বে নিয়োজিত।এ বিভাগের বর্তমান সচিব হলেন নাজমা মোবারেক।
আর্থিক প্রতিষ্ঠান বিভাগ একই মন্ত্রণালয়ের অর্থ বিভাগের কিছু দায়িত্ব ২০১০ সালের ৮ জানুয়ারী মাসে একটি স্বতন্ত্র বিভাগ হিসাবে আত্মপ্রকাশ করে। এর আগে এ সংক্রান্ত কার্যাবলী অর্থ বিভাগের অন্তর্গত একটি শাখার মাধ্যমে পরিচালিত হয়ে আসছিলো।
নিম্নে উল্লিখিত ভিন্ন ভিন্ন আইনে পরিচালিত আর্থিক প্রতিষ্ঠান বা আর্থিক প্রতিষ্ঠানের নিয়ন্ত্রণ সংস্থার সাথে বাংলাদেশ সরকারের যোগাযোগকারী হিসেবে আর্থিক প্রতিষ্ঠান বিভাগ কাজ করে থাকে পাশাপাশি আর্থিক সহায়তাও প্রদান করে-
ওরে সালেকা

"ওরে সালেকা" (এছাড়াও "ওরে সালেকা ওরে মালেকা" শিরোনামেও জনপ্রিয়) ১৯৭৩ সালে প্রকাশিত বাংলাভাষায় রচিত একটি জনপ্রিয় একক পপ সংগীত। গানটি বাংলাদেশের একুশে পদক প্রাপ্ত, প্রখ্যাত পপ সংগীতশিল্পী আজম খানের প্রথম ধারণকৃত ও প্রকাশিত গান। বাংলাদেশের স্বাধীনতা পূর্ব সময়ে এই গানের গীতি ও সুর তৈরি করা হয়। আজম খান নিজেই এই গানের গীতিকার ও সুরকার ছিলেন। গানটির সঙ্গীতায়োজন করে আজম খানের ব্যান্ড "উচ্চারণ"।
আজম খানের পরিবার বাংলাদেশের স্বাধীনতা পূর্ব সময় হতে ঢাকার কমলাপুরের জসীমউদ্দিন রোডে থাকতেন। জসীমউদ্দিন রোডে একটি নির্মাণাধীন হোটেলের দোতলায় আজম খান তার বন্ধুদের নিয়ে আড্ডা দিতেন। এমনই এক আড্ডায় তার বন্ধু (পরবর্তীতে উচ্চারণ ব্যান্ডের গিটারিস্ট) নিলু জলাধারের ঢাকনাকে বাঁশের কঞ্চি দিয়ে একই তালে আঘাত করে একটি সুর তুলছিলেন। এই সুরের সাথে তাল মিলিয়ে কোন পূর্ব পরিকল্পনা ছাড়াই আজম খান ‘ওরে সালেকা ওরে মালেকা’ গানের মুখরা গেয়ে ওঠেন। বাংলাদেশ স্বাধীন হওয়ার পর তিনি এই গানটির গীতি ও সুরের পূর্ণাঙ্গ রূপ দেন।
১৯৭৩ সালে স্পন্দন শিল্পী গোষ্ঠীর’র গায়ক ফিরোজ সাঁই, ফেরদৌস ওয়াহিদের সাথে আজম খানের পরিচয় করিয়ে দেন। এ সময় ফেরদৌস ওয়াহিদ তার বন্ধু ইশতিয়াক, ল্যারি, ইদুকে নিয়ে একটি ইংরেজি গান পরিবেশনের দল গড়েছিলেন যারা হোটেল ইন্টারকন্টিনেন্টালে গান পরিবেশন করতেন। ফেরদৌস ওয়াহিদ তখন নিয়মিত বাংলা গান গাইতেন না। আজম খানের সাথে পরিচয়ে ফেরদৌস ওয়াহিদ আজম খানের বাংলা গান শুনে মুগ্ধ হন এবং নিজের বাংলা গান সহ আজম খানের গান রেকর্ড করার পরিকল্পনা করেন।
ফিরোজ সাঁইয়ের উৎসাহে ফেরদৌস ওয়াহিদ ও তার বন্ধু সাইদ সিদ্দিকী রুমী (ক্যাটস আই-এর প্রতিষ্ঠাতা), বাবব ও শামীমের মিলিত প্রয়াসে ফার্মগেটের ইন্দিরা রোডে অবস্থিত "ঢাকা রেকর্ডিং স্টুডিও" অর্ধ দিনের জন্য ২৬০ টাকার বিনিময়ে ভাড়া নিয়েছিলেন। এসময় চারটি গান ধারণ করা হয়েছিল। আজম খানের ‘ওরে সালেকা ওরে মালেকা’ ছাড়াও ‘হাই কোর্টের মাজারে’ গানও ধারণ করা হয়েছিল। এছাড়া ফেরদৌস ওয়াহিদের গাওয়া ‘চাঁদ জাগে তারা জাগে’ ও ‘দুনিয়াটা কত যে মজার’ গান দুইটিও ধারণ করা হয়েছিল। গানগুলি আজম খানের মেঝো ভাই প্রখ্যাত সংগীত পরিচালক আলম খানের তত্বাবধানে ধারণ করা হয়েছিল।
গান ধারণের পর ঢাকা রেকর্ডিং স্টুডিও'র কর্ণধার মজিদ খানের উদ্যোগে এবং ফেরদৌস ওয়াহিদের উৎসাহে আজম খানের গানগুলি ভিনাইল লিপির ৩৩ আরপিএম গ্রামোফোন রেকর্ড (নং ১২১০৩৯) আকারে ঢাকা রেকর্ডের ব্যানারে প্রকাশিত হয়। ১৯৭৩ সালে প্রত্যেক কপি রেকর্ডের দাম সাত টাকা পঞ্চাশ পয়সা নির্ধারণ করা হয়েছিল। সাবিনা ইয়াসমিনের গাওয়া ‘সে যে কেন এলো না’ গানটির জন্য ১৯৭৩ সালের চলচ্চিত্র রংবাজ চলচ্চিত্রের গানের এ্যালবাম ৭-৮ হাজার কপি বিক্রি হয়েছিল। 'ওরে সালেকা' গান প্রকাশের পর অভাবনীয় জনপ্রিয়তা পায় এবং রংবাজ ছায়াছবির গানের চেয়ে বেশি বিক্রয় হয়। গানটি দীর্ঘমেয়াদে শ্রোতাদের গ্রহণযোগ্যতা অর্জন করে। এই গান প্রকাশের পর ফেরদৌস ওয়াহিদ, ইশতিয়াক আহমেদ 'উচ্চারণ' ব্যান্ডে যোগ দেন। পরবর্তীতে আজম খান এই গানটি বেশ কয়েকবার নতুন সংগীত আয়োজনে গেয়েছেন।
গানটি বেশ কয়েকবার নতুন করে ভিন্ন ভিন্ন অ্যালবামের জন্য ধারণ করা হয়েছে। এর মধ্যে উল্লেখযোগ্য হলো-
২০০৩ সালে আজম খান অভিনীত "গডফাদার" চলচ্চিত্রে এই গানটি ব্যবহার করা হয়। গানের চিত্রায়ণে আজম খান অভিনয় করেন। ইমন সাহা চলচ্চিত্রের সংস্করণে গানটির সংগীত পরিচালনা করেন। চলচ্চিত্রের সংস্করণটি ঈগল মিউজিকের আনুষ্ঠানিক ইউটিউব চ্যানেলে ২০১৮ সালের ৬ ফেব্রুয়ারি, এবং জি-সিরিজ তাদের ইউটিউব চ্যানেল ২০১৯ সালের ৫ সেপ্টেম্বর অবমুক্ত করে।
বাংলাদেশ ইনস্টিটিউট অব মেরিন টেকনোলজি

বাংলাদেশ ইনস্টিটিউট অব মেরিন টেকনোলজি (বিআইএমটি) হল একটি সরকারি ইঞ্জিনিয়ারিং ইনস্টিটিউট, যেখানে মেরিন এবং শিপ বিল্ডিং প্রযুক্তিতে চার বছর মেয়াদি ডিপ্লোমা ইন ইঞ্জিনিয়ারিং বিষয়ে শিক্ষাদান করা হয়। বিআইএমটিতে ইঞ্জিনিয়ারিং বিভাগে অধ্যয়নের জন্য চারটি পৃথক কোর্সও রয়েছে। প্রতিষ্ঠিানটি প্রবাসী কল্যাণ ও বৈদেশিক কর্মসংস্থান মন্ত্রণালয়ের জনশক্তি কর্মসংস্থান ও প্রশিক্ষণ ব্যুরো দ্বারা পরিচালিত ও নিয়ন্ত্রিত হয়।
১৯৫৮ সালে বাংলাদেশ ইনস্টিটিউট অব মেরিন টেকনোলজি প্রতিষ্ঠিত হয়েছিল। ১৯৬০ সাল থেকে এটি মেরিন ডিজেল ট্রেনিং সেন্টার (এমডিটিসি) নামে পরিচিত ছিল। ১৯৭৯ সালের ১০ ডিসেম্বর এর নাম পরিবর্তন করে বাংলাদেশ ইনস্টিটিউট অব মেরিন টেকনোলজি করা হয়।
বিআইএমটি নারায়ণগঞ্জ জেলার বন্দর উপজেলায় শীতলক্ষ্যা নদীর পূর্ব তীরে অবস্থিত। এর ক্যাম্পাসের মোট আয়তন ৯ একর। নারায়ণগঞ্জ শহর থেকে নদীতে নৌকা করে খুব সহজেই ক্যাম্পাসে যাওয়া যায়। ট্রিবিণী খালটি ক্যাম্পাসের দক্ষিণ সীমানা চিহ্নিত করেছে।
বিআইএমটিতে চার বছর মেয়াদি ডিপ্লোমা ইন মেরিন ইঞ্জিনিয়ারিং এবং ডিপ্লোমা ইন শিপবিল্ডিং ইঞ্জিনিয়ারিং বিষয়ে শিক্ষাদান করা হয়। এছাড়াও একই বিষয়ে দুই বছর মেয়াদি ট্রেড কোর্স, শর্ট কোর্স এবং বহিরাগন কোর্স করা হয়। ডিপ্লোমা কোর্সে ভর্তির জন্য HSC সমমান পাস হতে হয় এবং ট্রেড কোর্সে ভর্তির জন্য SSC সমমান পাস হতে হয়।
খুরশিদ উরফ ফিরোজ আহমাদ

খুরশিদ উরফ ফিরোজ আহমাদ হলেন একজন ভারতীয় রাজনীতিবিদ যিনি জনতা দল (সংযুক্ত) এর রাজনীতির সাথে যুক্ত। ২০১৫ সালে তিনি বিহার বিধানসভায় সিক্তা বিধানসভা কেন্দ্রের বিধায়ক হিসেবে নির্বাচিত হয়েছিলেন।
ঘোষ (পদবি)

ঘোষ হলো একটি বাঙালি পদবি যা বাংলাদেশ ও ভারতের পশ্চিমবঙ্গ, আসাম এবং ত্রিপুরার বাঙালি হিন্দু সম্প্রদায় দ্বারা ব্যবহৃত হয়।
ঘোষরা প্রধানত বাঙালি কায়স্থ সম্প্রদায়ভুক্ত। বাঙালি কায়স্থরা পঞ্চম বা ষষ্ঠ শতাব্দী থেকে একাদশ বা দ্বাদশ শতাব্দীর মধ্যে কর্মকর্তা বা লেখকদের শ্রেণী থেকে বর্ণ হিসাবে বিবর্তিত হয়েছিল, এর বেশিরভাগই হলো ক্ষত্রিয় ও ব্রাহ্মণ। ঘোষদেরকে বসু, গুহ (বঙ্গজ) ও মিত্রের সাথে সৌকলিন গোত্রের কুলীন কায়স্থ হিসেবে বিবেচনা করা হয়।
তবে বঙ্গদেশের সদগোপ ও গোয়ালারাও ঘোষ পদবি ব্যবহৃত করে।
আবু বারযাহ আল আসলামি

আবু বারযাহ্‌ আল-আসলামী (মৃত্যু ৬৫ হিজরি) রাসুল এর একজন অন্যতম সাহাবা ছিলেন । তিনি একজন হাদিস বর্ণনাকারী সাহাবা ছিলেন ।
আবু বারযাহ্‌র আসল নাম ইতিহাস প্রনেতাদের মধ্যে মত পার্থক্য থাকলেও সর্বাধিক উল্লেখযোগ্য নাম হিসেবে মূলনাম "নাদলা ইবন উবাইদ" উল্লেখ করা হয় এবং আবু বারযাহ্‌ ডাকনাম বলা হয়।
মক্কায় ইসলামী দাওয়াতের সূচনা পর্বেই তিনি ইসলাম গ্রহণ করেন । মুসলমান হওয়ার পর কাফিরদের সাথে যত সংঘর্ষ হয়েছে তার সবগুলিতে তিনি হযরত রাসূলে কারীমের সাথে ছিলেন এবং বীরত্বের সাথে অংশগ্রহণ করেন ।
ইতিপূর্বে ইসলামের দাস হত্যাকারী ও ইসলাম ত্যাগী আবদুর রহমান ইবন খাতাল কে আবু বারযাহ আল আসলামি মক্কা বিজয়ের দিন রাসুলের নির্দেশে হত্যা করেন ।
অন্য একটি বর্ণনা মতে সাঈদ ইবন হুয়াইরিস আল-মাখযূমী ও আবু বারযাহ্‌ আল-আসলামী একযোগে আবদুর রহমান ইবন খাতাল কে হত্যা করেন।
হযরত রাসূলে পাকের জীবদ্দশা পর্যন্ত আবু বারযাহ্‌ মদীনায় বসবাসরত ছিলেন। হযরত উমারের খিলাফতকালে তিনি বসরার বাসিন্দা হন। সিফ্‌ফীন যুদ্ধে হযরত আলীর পক্ষে অবস্থান করেন । তিনি নাহরাওয়ানে বিদ্রোহীদের বিরুদ্ধেও যুদ্ধ করেন । তিনি ‍খুরাসান অভিযানেও
অংশগ্রহণ করেছিলেন বলে ইতিহাসবেত্তাগণ উল্লেখ করেছেন ।
হযরত আবু বারযাহ্‌র স্বভাবে যুদ্ধের একটা ভাব বিদ্যমান ছিল। তিনি দামী কাপড় পরতেন না এবং ঘোড়ায়ও সওয়ার হতেন না । তিনি যেমন মূল্যবান কাপড় পরতেন তেমনি ঘোড়ায়ও সওয়ার হতেন ।
গরীব-দুঃখীর সেবা করা ছিল আবু বারযাহ্‌র বিশেষ বৈশিষ্ট্য। সকাল থেকে সন্ধ্যা পর্যন্ত তিনি ফকীর মিসকীনকে আহার করাতেন। ‍হাসান ইবন হাকীম তার মার নিকট থেকে বর্ণনা করেছেন। আবু বারযাহ্‌ বিধবা, ইয়াতিম ও মিসকীনদের সকালে এবং সন্ধ্যায় "সারীদ" (আরবদের এক প্রকার প্রিয় খাদ্য) আহার করাতেন ।
আবু বারযাহ্‌ রাসূল এর দীর্ঘ সাহচর্যের সুযোগ পেয়েছিলেন । তিনি সর্বমোট ৬৪ টি হাদিস বর্ণনা করেছেন । তারমধ্যে ২৭ টি বুখারী ও মুসলিম শরীফ উভয়ই বর্ণনা করেছেন । ২ টি বুখারী শরীফ ও ৪ টি মুসলিম শরীফ এককভাবে বর্ণনা করেছেন ।
একটি হাদিস
আবূ বারযাহ্ থেকে বর্ণিতঃ,আমি বললাম, হে আল্লাহর রসূল (সাল্লাল্লাহু ‘আলাইহি ওয়া সাল্লাম)! আপনি আমাকে এমন একটি বিষয় অবহিত করুন, যার সাহায্যে উপকৃত হতে পারি। তিনি বললেন, মুসলিমদের চলার পথ থেকে কষ্টদায়ক বস্তু সরিয়ে দিবে।
হযরত আবু বারযাহ্‌র মৃত্যুর সময়কাল সম্পর্কে মতপার্থক্য আছে। কারও মতে হিজরী ৬০, আবার কারও মতে হিজরী ৬৫ সনে তিনি মৃত্যুবরণ করেছেন। দ্বিতীয় মতটি অধিকতর সঠিক বলে মনে হয়। কারণ, মারওয়ান ও আবদুল্লাহ ইবন যুবাইরের সংঘর্ষের সময় পর্যন্ত তিনি জীবিত ছিলেন ।
বালু গুপ্তে

বালকৃষ্ণ পণ্ঢহরিনাথ গুপ্তে (; ; জন্ম: ৩০ আগস্ট, ১৯৩৪ - মৃত্যু: ৫ জুলাই, ২০০৫) মহারাষ্ট্রের বোম্বে এলাকায় জন্মগ্রহণকারী প্রথিতযশা ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৬১ থেকে ১৯৬৫ সময়কালে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে মুম্বই, বাংলা ও রেলওয়েজ দলের প্রতিনিধিত্ব করেন। দলে তিনি মূলতঃ লেগ ব্রেক গুগলি বোলার ছিলেন। এছাড়াও, নিচেরসারিতে ডানহাতে ব্যাটিং করতেন বালু গুপ্তে।
১৯৫৩-৫৪ মৌসুম থেকে ১৯৬৯-৭০ মৌসুম পর্যন্ত বালু গুপ্তের প্রথম-শ্রেণীর খেলোয়াড়ী জীবন চলমান ছিল। ভারতের ঘরোয়া ক্রিকেটে বোম্বে, বাংলা ও রেলওয়েজ দলের পক্ষে খেলে আশাতীত সফলতা পেয়েছিলেন। তবে, জ্যেষ্ঠ ভ্রাতা ও সতীর্থ লেগ স্পিনার সুভাষ গুপ্তের ক্রীড়াশৈলীর কাছে অনেকাংশেই ম্রিয়মাণ ছিলেন তিনি। ঘরোয়া ক্রিকেটে দূর্দান্ত অর্থোডক্স লেগ স্পিনার হলেও জ্যেষ্ঠ ভ্রাতার ন্যায় আন্তর্জাতিক অঙ্গনে সফলতা পাননি।
১৯৬২-৬৩ মৌসুমে দিলীপ ট্রফির চূড়ান্ত খেলায় পশ্চিম অঞ্চলের সদস্যরূপে ৯/৫৫ লাভ করেন। দক্ষিণ অঞ্চলের বিপক্ষে এ বোলিং পরিসংখ্যানটি অদ্যাবধি এ প্রতিযোগিতার সেরা বিবেচিত হয়ে আসছে। প্রথম-শ্রেণীর ক্রিকেটে ৪১৭টি উইকেট পেয়েছেন। রঞ্জী ট্রফিতে তিনি অন্যতম শীর্ষস্থানীয় উইকেট সংগ্রাহক ছিলেন। ২৩.৪৭ গড়ে ২৫৫ উইকেট পেয়েছিলেন।
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন। ১৩ জানুয়ারি, ১৯৬১ তারিখে সফরকারী পাকিস্তান দলের বিপক্ষে টেস্ট ক্রিকেটে অভিষেক ঘটে তার। ৫ মার্চ, ১৯৬৫ তারিখে কলকাতায় সফরকারী নিউজিল্যান্ড দলের বিপক্ষে সর্বশেষ টেস্টে অংশ নেন তিনি। চার বছরের অংশগ্রহণকৃত তিন টেস্টে সবকটিই নিজদেশে খেলেছিলেন।
১৯৬০-৬১ মৌসুমে ফজল মাহমুদের নেতৃত্বাধীন পাকিস্তান দল ভারত সফরে আসে। নরি কন্ট্রাক্টরের অধিনায়কত্বে মাদ্রাজের কর্পোরেশন স্টেডিয়ামে খেলেন। মাদ্রাজ টেস্ট থেকে সুভাষ গুপ্তে বাদ পড়লে এ শূন্যতা পূরণে তাকে দলে অন্তর্ভুক্ত করা হয়। তবে, খেলায় তিনি কোন উইকেটের সন্ধান পাননি। ব্যাটিং উপযোগী পিচে ৩৫ ওভার বোলিং করে ১১৬ রান খরচ করলেও উইকেটবিহীন অবস্থায় মাঠে ছাড়তে হয় তাকে।
ঘরোয়া ক্রিকেটে দূর্দান্ত ক্রীড়াশৈলী প্রদর্শনের স্বীকৃতিস্বরূপ পুনরায় জাতীয় দলে আহুত হন। তিন বছর বাদে বিস্ময়করভাবে সফরকারী ইংল্যান্ড দলের বিপক্ষে কানপুর টেস্টে তাকে ফিরিয়ে আনা হয়। এবারো তিনি ব্যর্থতার স্বাক্ষর রাখেন। পরের মৌসুমে কলকাতায় সফরকারী নিউজিল্যান্ডের বিপক্ষে আরেকটি টেস্ট খেলেন। অংশগ্রহণকৃত তিন টেস্টে তিনি মাত্র তিন উইকেট পেয়েছিলেন।
দীর্ঘদিন অসুস্থ থাকার পর ৫ জুলাই, ২০০৫ তারিখে ৭০ বছর বয়সে মুম্বইয়ে বালু গুপ্তের দেহাবসান ঘটে।
উকবা ইবনে আমির

উকবা ইবন আমির আল জুহানী মুহাম্মদ এর একজন পরিচিত সাহাবা ছিলেন । তিনি প্রাথমিক জীবনে মদিনার মরুর বুকের একজন সামান্য রাখাল থাকলেও পরবর্তী জীবনে তিনি একাধারে বিখ্যাত আলেম,ক্বারী,ফকিহ,দক্ষ যোদ্ধা,ধনী ও দানশীল,শাসনকর্তা হয়ে উঠেন । কবিতা রচনাতেও তার আগ্রহ ছিল । উমাইয়া খিলাফত কালে তিনি মিশরের শাসনকর্তা ছিলেন । তিনি একজন দক্ষ যোদ্ধা ও তীরন্দাজও ছিলেন । তিনি একজন হাদিস বর্ণনাকারী সাহাবা ছিলেন ।
উকবা ইবনে আমির আল জুহানী এর মূলনাম নাম উকবা এবং ডাক নাম ছিল "আবু আমর"।তার পিতা ছিল আমির । তিনি মদিনার বনু জুহানা গোত্রের সন্তান ।
উকবা ইবনে আমির বদরের যুদ্ধে অংশগ্রহণ করতে পারেননি । রাসূল সাথে উকবা সর্ব প্রথম উহুদের যুদ্ধে অংশগ্রহণ করেন । এরপর রাসূলের জীবদ্দশায় সংঘটিত সকল যুদ্ধে তিনি সক্রিয় ভূমিকা পালন করেন।
দ্বিতীয় খলীফা হযরত উমারের খিলাফতকালে তিনি একজন মুজাহিদ হিসেবে সিরিয়া অভিযানে অংশ গ্রহণ করেন । দামেশক জয়ের দিনে তিনি তীর নিক্ষেপে অত্যন্ত দক্ষতা ও সাহসিকতার পরিচয় দেন। দামেশক বিজয়ের পর সেনাপতি আবু উবাইদাহ ইবনুল জাররাহ তাকে মদীনায় পাঠান খলীফাকে এ সংবাদ দ্রুত পৌঁছে দেওয়ার জন্য । তিনি ৮ দিন বিরামহীন চলার পর মদীনায় খলীফার কাছে সংবাদটি পৌঁছান ।
সিফফীন যুদ্ধে তিনি মুয়াবিয়ার পক্ষে অংশ গ্রহণ করেন । মিসর জয়ের পর হযরত মুয়াবিয়া তাকে এক সময় মিশরের শাসক নিয়োগ করেন । আবু আমর আল কিন্দী বলেনঃ মুয়াবিয়া তাকে মিসরের খারাজ (রাজস্ব) আদায় ও নামাযের ইমামতির দায়িত্ব অর্পণ করেন । পরে ৪৭ হিজরিতে তাকে অপসারণ করে তার স্থলে মাসলামাকে দায়িত্ব দেওয়া হয় । উকবা দায়িত্ব থেকে অপসারণের পর নিজেকে গুটিয়ে নেন ।
জ্ঞান ও মর্যাদার দিক দিয়ে হযরত উকবা ছিলেন এক উল্লেখযোগ্য ব্যক্তিত্ব । কুরআন, হাদীস, ফিকাহ, ফারায়েজ ও কাব্য ক্ষেত্রে ছিল তার এক বিশেষ স্থান । তিনি সুমধুর কণ্ঠের অধিকারী ছিলেন । ফলে ক্বারী হিসেবে জনপ্রিয়তা অর্জন করেছিলেন । তিনি কবিতা রচনা করতেন বলে জীবনী গ্রন্থ প্রণেতাগণ উল্লেখ করেছেন ।এছাড়াও তিনি প্রসিদ্ধ তীরন্দাজ ও রণ সুকৌশলী ছিলেন । মৃত্যুর পরে তার কক্ষে ৭০ এর চেয়ে কিছু বেশি ধনুক ও আরো যুদ্ধাস্ত্র পাওয়া যায় ।
তিনি প্রাথমিক জীবনে গরীব থাকলেও পরবর্তীতে সচ্ছলতা অর্জন করেছিলেন ।তিনি দানশীল ও আথিত্যপরায়ন একজন ব্যক্তি ছিলেন ।
হযরত উকবা নিজ হাতে পবিত্র কুরআনের একটি সংকলন তৈরী করেন । হিজরি ৯ম শতক পর্যন্ত মিসরের ‘জামে উকবা ইবন আমির’ নামক মসজিদে এ কপিটি সংরক্ষিত ছিল। কপিটির শেষে লেখা ছিল ‘এটি উকবা ইবন আমের আল জুহানী লিখেছেন।’ এটা ছিল পৃথিবীতে প্রাপ্ত কুরআনের প্রাচীনতম কপি। কিন্তু পরবর্তীতে এই কপিটি হারিয়ে যায় ।
তার বর্ণিত হাদীসের সংখ্যা সর্বমোট ৫৫ টি । তার মধ্যে ৭ টি বুখারী ও মুসলিম শরীফ উভয়ই বর্ণনা করেছেন । এর মধ্যে ১ টি বুখারী শরীফ ও ৭ টি মুসলিম শরীফ এককভাবে বর্ণনা করেছেন। বহু সাহাবা ও তাবেয়ী তার থেকে হাদিস বর্ণনা করেছেন ।
উকবা মিসরে অন্তিম রোগ শয্যায় তখন সন্তানদের ডেকে এই উপদেশগুলো দান করেন যা ইতিহাসে বিখ্যাত হয়ে রয়েছে ।
"‘হে আমার সন্তানেরা ! আমি তোমাদের তিনটি কাজ থেকে নিষেধ করছি, ভালো করে স্মরণ রেখ,"
"১) নির্ভরযোগ্য বিশ্বস্ত ব্যক্তি ছাড়া অন্য কারও নিকট থেকে রাসূলুল্লাহর হাদীস গ্রহণ করো না। "
"২) আবা (সামনে খোলা ঢিলে ঢালা মোটা জুব্বা) পরলেও কখনও ঋণগ্রস্ত হয়ো না। "
"৩) তোমরা কবিতা লিখবে না। কারণ তাতে তোমাদের অন্তর কুরআন ছেড়ে সেই কাজে ব্যস্ত হয়ে পড়বে।" ।
হযরত উকবার মৃত্যু সন সম্পর্কে মতভেদ আছে। সঠিক বর্ণনামতে হযরত মুয়াবিয়ার খিলাফতকালে ৫৮ হিজরীতে মিসরে ইনতিকাল করেন। তাঁকে বর্তমান কায়রোর দক্ষিণ দিকে ‘মুকাত্তাম’ পাহাড়ের পাদদেশে দাফন করা হয় ।
সাটিরপাড়া রায় চৌধুরী জমিদার বাড়ি

সাটিরপাড়া রায় চৌধুরী জমিদার বাড়ি বাংলাদেশ এর নরসিংদী জেলার নরসিংদী সদর উপজেলার সাটিরপাড়া গ্রামে অবস্থিত এক ঐতিহাসিক জমিদার বাড়ি। 
জমিদার কৃষ্ণকুমার পাল বাংলার দেওয়ান মুর্শিদকুলি খানের শাসনামলে উক্ত জমিদার বাড়িটি প্রতিষ্ঠা করেন। এই জমিদার বংশেই জন্মগ্রহণ করেন ব্রিটিশ শাসনামলে ভারতখ্যাত বিপ্লবী, আইনজীবী, শিক্ষাবিদ ও সমাজসংস্কারক এবং নরসিংদীর রূপকার ললিত মোহন রায় বি.এ.বি.এল। মূলত এই জমিদার বংশধররা "পাল বংশ" ছিল। পরবর্তীতে ললিত মোহন রায়ের জমিদারীর আমলেই "পাল বংশ" থেকে "রায় বংশ" নাম ধারণ করে।
বিজু খোটে

বিজু খোটে (১৭ ডিসেম্বর ১৯৪১ – ৩০ সেপ্টেম্বর ২০১৯) একজন ভারতীয় অভিনেতা ছিলেন যিনি তিন শতাধিক হিন্দি ও মারাঠি চলচ্চিত্রে অভিনয় করেছেন। তিনি "শোলে" চলচ্চিত্রে "কালিয়া" চরিত্রে অভিনয়ের জন্য ও "সরদার, ম্যায়নে আপকা নামাক খায়া হ্যায়" সংলাপের জন্য পরিচিত। এবং "আন্দাজ আপনা আপনা" চলচ্চিত্রে রবার্ট চরিত্রে ও "গালতি সে মিস্টেক হো গ্যায়া" সংলাপের জন্য পরিচিত। ছোট পর্দায় তিনি "জাবান সাম্ভালকে" (১৯৯৩) ধারাবাহিকে অভিনয়ের জন্য পরিচিত। তাকে মারাঠি মঞ্চনাটকেও অভিনয় করতে দেখা গিয়েছে।
বিজু খোটে তার বড় বোন অভিনেত্রী শুভা খোটের থেকে ৫ বছরের ছোট ছিলেন। তাদের বাবা নান্দু খোটে মঞ্চ ও নির্বাক চলচ্চিত্রে অভিনয় করতেন এবং তাদের চাচি দুর্গা খোটে ছিলেন বড় পর্দার অভিনেত্রী।
বিজু খোটে ৭৭ বছর বয়সে ২০১৯ সালের ৩০ সেপ্টেম্বর মৃত্যুবরণ করেন।
বাংলাদেশী ব্যক্তিবর্গের তালিকা

নিচে তালিকাভুক্ত উল্লেখযোগ্য ব্যক্তিরা হয় বাংলাদেশের নাগরিক অথবা যে অঞ্চলে জন্মগ্রহণ করেন তা বর্তমানে বাংলাদেশের অন্তর্ভুক্ত অথবা বিদেশে বসবাসরত বাংলাদেশী বংশোদ্ভূত। সংক্ষিপ্ত করার জন্য, যারা একাধিক বিভাগের মধ্যে পড়েন তাদের কেবল একটি বিভাগে তালিকাভুক্ত করা হয়েছে। আরও তথ্যের জন্য, বাংলাদেশী ব্যক্তি দেখুন।
বাংলাদেশ ওশানোগ্রাফিক রিসার্চ ইনস্টিটিউট

বাংলাদেশ ওশানোগ্রাফিক রিসার্চ ইনস্টিটিউট বা (বোরি) বাংলাদেশের প্রথম ও একমাত্র সমুদ্রবিদ্যা বিষয়ক জাতীয় প্রতিষ্ঠান। এটি কক্সবাজারের রামুতে অবস্থিত একটি সরকারি প্রতিষ্ঠান যেটি সমুদ্র বিষয়ক গবেষণা কার্যক্রম পরিচালনা, ব্যবস্থাপনা ও নিয়ন্ত্রণে সরকারকে সহায়তা ও পরামর্শ প্রদানে নিয়োজিত। এই প্রতিষ্ঠানটি কক্সবাজারের রামু উপজেলার জঙ্গল গোয়ালিয়া পালং-এ অবস্থিত এবং বিজ্ঞান ও প্রযুক্তি মন্ত্রণালয়ের নিয়ন্ত্রণে পরিচালিত একটি সংবিধিবদ্ধ সংস্থা। সমুদ্র বিষয়ক গবেষণা কার্যক্রম গ্রহণ, গবেষণালব্ধ ফলাফলের প্রয়োগ এবং এতদসংশ্লিষ্ট সকল কার্যক্রম পরিচালনা, ব্যবস্থাপনা ও নিয়ন্ত্রণের উদ্দেশ্যে ২০১৫ এর সালে এই প্রতিষ্ঠানটি প্রতিষ্ঠা করা হয় ।
১৯৭৩ জাতির জনক বঙ্গবন্ধু শেখ মুজিবুর রহমান ‘সমুদ্র গবেষণা ইনস্টিটিউট’ প্রতিষ্ঠার উদ্যোগ গ্রহণ করলেও বিভিন্ন কারণে তা দীর্ঘদিন বন্ধ থাকার পর ১৯৯৬ সালে তৎকালীন প্রধানমন্ত্রী শেখ হাসিনা ‘জাতীয় সমুদ্র বিজ্ঞান ইনস্টিটিউট’ প্রতিষ্ঠার জন্যে একটি রিভিউ কমিটি গঠন করেন ও এর প্রেক্ষিতে বিজ্ঞান ও প্রযুক্তি মন্ত্রণালয়ের আওতায় জুন, ২০০০ থেকে জুলাই, ২০০৫ মেয়াদে ‘‘জাতীয় সমুদ্র গবেষণা ইনস্টিটিউট স্থাপন (১ম পর্যায়)’’ শীর্ষক প্রকল্প গ্রহণ করা হয়। ২০০৯ সনে একনেক সভায় ৪ একর জমির উপর ইনস্টিটিউট প্রতিষ্ঠার প্রস্তাব উপস্থাপিত হলে তা পরিবর্তন করে ৪০ একরে করা হয় এবং ২০১০ সালের মধ্যে কক্সবাজার জেলার রামু উপজেলার জঙ্গল গোয়ালিয়া পালং মৌজায় ৪০ একর জমি অধিগ্রহণের কাজ সমাপ্ত হয় এবং এরই ধারাবাহিকতায় ২০১৫ সালের ৫ মার্চ জাতীয় সংসদ এ বাংলাদেশ ওশানোগ্রাফিক রিসার্চ ইনস্টিটিউট আইন, ২০১৫ (২০১৫ সনের ৭নং আইন) পাশ হয়। 
কক্সবাজার জেলার রামু উপজেলার মেরিন ড্রাইভ সংলগ্ন রেজু খালের পাশে জঙ্গল গোয়ালিয়া পালং মৌজায় ৪০.৬২ একর জায়গায় জুড়ে ১০২.৮০ কোটি টাকা ব্যয়ে বিজ্ঞান ও প্রযুক্তি মন্ত্রণালয়ের অধীনস্থ একটি উন্নয়ন প্রকল্পের আওতায় ৫টি গবেষণাগার, ১টি ওশানোগ্রাফিক ডাটা সেন্টার, অডিও ভিজুয়্যাল সুবিধাসম্পন্ন সেমিনার কক্ষ, প্রশিক্ষণের জন্য শ্রেণী কক্ষ, মেডিক্যাল সেন্টার, ভিজিটিং সায়েন্টিস্ট ডরমেটরী, রেস্ট হাউজ, স্কুল কাম কমিউনিটি ভবন, ক্লাব ভবন, আনসার ব্যারক, আবাসিক কোয়ার্টার ইত্যাদি নিয়ে এই প্রতিষ্ঠানটি প্রতিষ্ঠিত। 
এই প্রতিষ্ঠানের লক্ষ্য ও উদ্দেশ্য হিসাবে বলা হয়েছে -
বিওআরআই’র কার্যক্রমের অন্তর্ভুক্ত বিষয়গুলো হলো - ভৌত সমুদ্রবিদ্যা, ভূতাত্ত্বিক সমুদ্রবিদ্যা, রাসায়নিক সমুদ্রবিদ্যা, জৈব সমুদ্রবিদ্যা, জলবায়ু পরিবর্তন ও সমুদ্র বিষয়ক গবেষণা; সমুদ্রবিজ্ঞান বিষয়ে দক্ষ জনশক্তি সৃষ্টি করা; সংশ্লিষ্টদের প্রশিক্ষণ প্রদান করা; বিশ্ববিদ্যালয় এবং গবেষণা প্রতিষ্ঠানসমূহে জীবপ্রযুক্তি বিষয়ে পরিচালিত গবেষণা সমূহের সমন্বয়, সহায়তা এবং প্রয়োজনীয় পৃষ্ঠপোষকতা প্রদান; ওশানোগ্রাফিক ডাটা সেন্টার প্রতিষ্ঠার মাধ্যমে গবেষণালব্ধ তথ্য ও ফলাফল সংগ্রহ, সংরক্ষণ ও বিতরণ এবং তৈল দূষণ ঝুঁকি নিরূপণ। প্রথমাবস্থায় বঙ্গোপসাগরের পূর্ব উপকূলীয় সমুদ্র এলাকায় অবস্থিত সামুদ্রিক সম্পদ চিহ্নিতকরণ এবং সামুদ্রিক ইকোসিস্টেমের বেইজলাইন ডাটা সংগ্রহের নিমিত্ত গবেষণা কার্যক্রম চলছে। যার মধ্যে উপকূলীয় সমুদ্র এলাকার বালিতে বিদ্যমান খনিজ চিহ্নিতকরণ, সেন্ট মার্টিন দ্বীপে বিদ্যমান সীউইড (Seaweed) ও প্রবাল চিহ্নিতকরণ, উপকূলীয় এলাকার মাইক্রোপ্লাস্টিক ও মেরিন লিটারের অবস্থা নির্ণয়, সামুদ্রিক স্তরায়ন ও আপওয়েলিং নির্ণয়, ওশান এসিডিফিকেশন মনিটরিং (Ocean Acidification Monitoring), ব্লু কার্বনের (Blue carbon) পরিমান নির্ণয় ওয়াটার কোয়ালিটি ডাটা সংগ্রহ অন্যতম।
শামিম আহমাদ

শামিম আহমাদ হলেন একজন ভারতীয় রাজনীতিবিদ যিনি রাষ্ট্রীয় জনতা দলের রাজনীতির সাথে যুক্ত। ২০১৫ সালে তিনি বিহার বিধানসভায় নারকাটিয়া বিধানসভা কেন্দ্রের বিধায়ক হিসেবে নির্বাচিত হয়েছিলেন।
জ্যাকি দু প্রিজ

জন হারকোর্ট জ্যাকি দু প্রিজ (; জন্ম: ১৪ নভেম্বর, ১৯৪২) রোডেশিয়ার সলসবারি এলাকায় জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৬৭ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে রোডেশিয়া দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি লেগ ব্রেক গুগলি বোলিংয়ে পারদর্শিতা দেখিয়েছেন জ্যাকি দু প্রিজ।
লেগ স্পিনার ও নিচেরসারির কার্যকরী ব্যাটসম্যান জ্যাকি দু প্রিজ প্রিন্স এডওয়ার্ড স্কুলে পড়াশুনো করেছেন। ১৯৬১-৬২ মৌসুম থেকে ১৯৭৯-৮০ মৌসুম পর্যন্ত জ্যাকি দু প্রিজের প্রথম-শ্রেণীর খেলোয়াড়ী জীবন চলমান ছিল। অল-রাউন্ডার ছিলেন তিনি।
১৮ বছর বয়সে রোডেশিয়ার পক্ষে প্রথম খেলেন। এ পর্যায়ে অক্টোবর, ১৯৬১ সালে বুলাওয়েতে সফররত নিউজিল্যান্ড একাদশের বিপক্ষে মুখোমুখি হন তিনি। কারি কাপে রোডেশিয়ার প্রধান চালিকাশক্তির ভূমিকায় অবতীর্ণ হয়েছিলেন। ১৯৭৩-৭৪ মৌসুমে ২০০০ রান ও ১০০ উইকেট লাভের ন্যায় দূর্লভ ডাবল কৃতিত্ব প্রদর্শন করেছিলেন। দুই দশকেরও অধিক সময় রোডেশিয়ার প্রতিনিধিত্ব করেছেন। এ সময়ে তিন সহস্রাধিক রান ও দুই শতাধিক উইকেট সংগ্রহ করতে পেরেছিলেন তিনি।
রোডেশিয়ার পক্ষে রেকর্ডসংখ্যক ১১২ খেলায় অংশ নেন। এরপর ১৯৭৯ সালে প্রথম-শ্রেণীর ক্রিকেটকে বিদেয় জানান।
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন জ্যাকি দু প্রিজ। ৩ ফেব্রুয়ারি, ১৯৬৭ তারিখে জোহেন্সবার্গে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এরপর, ২৪ ফেব্রুয়ারি, ১৯৬৭ তারিখে পোর্ট এলিজাবেথে একই দলের বিপক্ষে সর্বশেষ টেস্টে অংশ নেন তিনি।
১৯৬৬-৬৭ মৌসুমে দুই টেস্টে অংশ নিলেও প্রত্যেক ক্ষেত্রেই শূন্য রানের সন্ধান পেয়েছিলেন তিনি।
ক্রিকেট খেলা থেকে অবসর গ্রহণের পর হারারেভিত্তিক তামাক প্রতিষ্ঠানে কাজ করেছেন। এরপর জিম্বাবুয়ে ক্রিকেট দলের নির্বাচকমণ্ডলীর সদস্যরূপে দায়িত্ব পালন করেছিলেন তিনি।
ফয়সাল রহমান

ফয়সাল রহমান হলেন একজন ভারতীয় রাজনীতিবিদ যিনি রাষ্ট্রীয় জনতা দলের রাজনীতির সাথে যুক্ত। ২০১৫ সালে তিনি বিহার বিধানসভায় ঢাকা বিধানসভা কেন্দ্রের বিধায়ক হিসেবে নির্বাচিত হয়েছিলেন।
শারফুদ্দিন

শারফুদ্দিন হলেন একজন ভারতীয় রাজনীতিবিদ যিনি জনতা দল (সংযুক্ত) এর রাজনীতির সাথে যুক্ত। ২০১০ সাল থেকে তিনি বিহার বিধানসভায় শেওহার বিধানসভা কেন্দ্রের বিধায়ক হিসেবে দায়িত্ব পালন করছেন।
সৈয়দ আবু দোজানা

সৈয়দ আবু দোজানা হলেন একজন ভারতীয় রাজনীতিবিদ যিনি রাষ্ট্রীয় জনতা দলের রাজনীতির সাথে যুক্ত। ২০১৫ সালে তিনি বিহার বিধানসভায় সুরসান্দ বিধানসভা কেন্দ্রের বিধায়ক হিসেবে নির্বাচিত হয়েছিলেন।
ফাইয়াজ আহমাদ

ফাইয়াজ আহমাদ হলেন একজন ভারতীয় রাজনীতিবিদ যিনি রাষ্ট্রীয় জনতা দলের রাজনীতির সাথে যুক্ত। ২০১০ সাল থেকে তিনি বিহার বিধানসভায় বিসফি বিধানসভা কেন্দ্রের বিধায়ক হিসেবে দায়িত্ব পালন করছেন।
উত্তর ফাল্গুনী

উত্তর ফাল্গুনী হল ১৯৬৩ সালে মুক্তিপ্রাপ্ত একটি ভারতীয় বাংলা ড্রামা চলচ্চিত্র। এই ছবিটি পরিচালনা করেন অসিত সেন এবং প্রযোজনা করেন উত্তম কুমার। ছবিটিতে মুখ্য ভূমিকায় অভিনয় করেন সুচিত্রা সেন (দ্বৈত চরিত্রে), বিকাশ রায় ও দিলীপ মুখোপাধ্যায়।
১১ জাতীয় চলচ্চিত্র পুরস্কার অনুষ্ঠানে এই ছবিটি শ্রেষ্ঠ বাংলা চলচ্চিত্র বিভাগে শ্রেষ্ঠ চলচ্চিত্রের পুরস্কার অর্জন করে। অসিত সেন নিজেই "মমতা" (১৯৬৬) নামে এই ছবিটি হিন্দিতে পুনর্নির্মাণ করেন। সেই ছবিতেও সুচিত্রা সেন মুখ্য ভূমিকায় অভিনয় করেন। ছবিটি "কাবিয়া তালাইবি" নামে তামিলে এবং "পুষ্পাঞ্জলি" নামে মালয়ালমে পুনর্নির্মিত হয়।
দেবযানীকে ( সুচিত্রা সেন ) জোর করে লম্পট রাখালের (কালীপদ চক্রবর্তী) সাথে বিয়ে দেওয়া হয়, যে তখন তাকে মদপান করার জন্য পর্যাপ্ত অর্থ উপার্জনের জন্য বেশ্যাবৃত্তিতে বাধ্য করার চেষ্টা করে। রাখালের সন্তানে গর্ভবতী হয়ে, সে তার জীবন শেষ করতে বন্দীদশা থেকে পালিয়ে যায়। ট্রেনে যাবার সময় সে আত্মহত্যা করার চেষ্টা করে, তবে একটি গাইনেওয়ালি বাড়ির মালকিন ( ছায়া দেবী ) তাকে উদ্ধার করে, সে লখনউতে তার কোঠা নিয়ে আসে, যেখানে দেবযানী সুপর্ণা নামে একটি কন্যা সন্তানের জন্ম দেয় এবং বাইজি হয়ে নতুন নাম নেয় পান্নাবাঈ। ইতোমধ্যে রাখাল তাকে খুঁজে বের করে এবং তাকে হেনস্থা ও ব্ল্যাকমেইল করতে থাকে, তাই সে কলকাতায় পালিয়ে আসে এবং সুপর্ণাকে একটি মিশনারী হোস্টেল স্কুলে ভর্তি করে যাতে তার থেকে নিজেকে দূরে সরিয়ে নিতে পারেন ও তার মেয়েটি একটি ভাল এবং স্বাস্থ্যকর পরিবেশে বেড়ে উঠতে পারে।
ঘটনাচক্রে, তিনি তার প্রাক্তন প্রেমিক, মনীশ রায় ( বিকাশ রায় ) সঙ্গে দেখা হয়ে যায়, সে এখন একজন বিখ্যাত আইনজীবী, এবং তার করুণ কাহিনী শুনে তাকে বিবাহ করবার প্রস্তাব দেয়, কিন্তু দেবজানি ভয় পায় যে সে তার নাম খারাপ করবে, বরং তার মেয়ে, সুপর্ণার যত্ন নেওয়ার জন্য অনুরোধ করে। মনীশ রাজি হন, আর সুপর্ণার অভিভাবক হন।
কয়েক বছর পেরোনোর পরে, প্রাপ্তবয়স্কা সুপর্ণা ( সুচিত্রা সেন ) দেশে ফেরেন আইনজীবী হয়ে যাকে মণীশ তার অনাথ বঞ্ঝি হিসাবে মানুষ করেছেন। সুপর্ণা মনিশের সহকারী ইন্দ্রনীল (দিলীপ মুখার্জি)-এর প্রেমে পড়েন। বৃদ্ধা পান্নাবাই হৃদ্‌রোগে ভুগছেন। রাখাল যখন বুঝতে পারল যে সুপর্ণা তার মেয়ে, সে সুপর্ণাকে তার আসল পরিচয় ফাঁস করে দেবার হুমকি দিয়ে আবারও পান্নাভাই ওরফে দেবজানীকে ব্ল্যাকমেল করতে ফিরে আসে। দেবযানী তাকে তর্কের উত্তাপে গুলি করে এবং আদালতে মণীশ তার হয়ে মামলা লড়ে। সুপর্ণা মণীশকে একজন চরিত্রহীন, পতিত মহিলার প্রতিরক্ষার দোষারোপ করে। তবে মণীশ যখন তাকে দেবজানীর আসল গল্পটি বলে এবং তার কাছে তার আসল পরিচয়টি প্রকাশ করে। সে আদালতে দেবজানীকে রক্ষার জন্য নিজেই দায়িত্ব নেয়, আর এই প্রক্রিয়ায় বিরোধী আইনজীবীর সাথে যুক্তিতে, সে শিকার করে এই মহিলাটি তার মা। শেষের দৃশ্যে, দেবজানি শান্তির আনন্দে তার মেয়ের কোলে মারা যায়।
আভিদুর রহমান

আভিদুর রহমান হলেন একজন ভারতীয় রাজনীতিবিদ যিনি ভারতীয় জাতীয় কংগ্রেসের রাজনীতির সাথে যুক্ত। ২০১৫ সালে তিনি বিহার বিধানসভায় আরারিয়া বিধানসভা কেন্দ্রের বিধায়ক হিসেবে নির্বাচিত হয়েছিলেন।
নওশাদ আলম

নওশাদ আলম হলেন একজন ভারতীয় রাজনীতিবিদ যিনি জনতা দল (সংযুক্ত) এর রাজনীতির সাথে যুক্ত। ২০১০ সাল থেকে তিনি বিহার বিধানসভায় ঠাকুরগঞ্জ বিধানসভা কেন্দ্রের বিধায়ক হিসেবে দায়িত্ব পালন করছেন।
ফারাজ ফাতমি

ফারাজ ফাতমি হলেন একজন ভারতীয় রাজনীতিবিদ যিনি রাষ্ট্রীয় জনতা দলের রাজনীতির সাথে যুক্ত। ২০১৫ সালে তিনি বিহার বিধানসভায় কেওটি বিধানসভা কেন্দ্রের বিধায়ক হিসেবে নির্বাচিত হয়েছিলেন।
মোহাম্মদ নওয়াজ আলম

মোহাম্মদ নওয়াজ আলম হলেন একজন ভারতীয় রাজনীতিবিদ যিনি রাষ্ট্রীয় জনতা দলের রাজনীতির সাথে যুক্ত। ২০১৫ সালে তিনি বিহার বিধানসভায় আররাহ বিধানসভা কেন্দ্রের বিধায়ক হিসেবে নির্বাচিত হয়েছিলেন।